title: चिरजा

text: मुख्य रूप से चारण, राजपूत और रावलों द्वारा बड़ी संख्या में चिरजाओं की रचना की गई है। राजस्थान के रावल अपने धार्मिक प्रदर्शनों में चिरजा का उपयोग करने के लिए जाने जाते हैं। चिरजा लोकप्रिय रूप से आवड़ माता (स्वांगिया माता) और करणी माता जैसी हिंदू देवी-देवताओं के लिए गाए जाते हैं।


title: वज्रेश्वरी

text: वज्रेश्वरी, बौद्धों की देवी है, जिसे "वज्रयोगिनी" अथवा "वज्रबाई" भी कहा गया है। आजकल नेपाल में इसकी पूजा की जाती है। कोटेश्वरी, भुवनेश्वरी, वत्सलेश्वरी और गुह्येश्वरी आदि प्राचीन देवियों के साथ इसका उल्लेख है। आगे चलकर इसका बिगड़ा हुआ रूप ब्रजेश्वरी हो गया। जालंधर पीठ में ब्रजेश्वरी का मंदिर है।


title: शहरी नियोजन

text: राजस्थान कै रहवासी ईलाकै मैं लोहै कै कारखानै से होने वाले ध्वनि प्रदुषण को रोकने के उपाय व कानून के बारे में जानकारी


title: हिन्दी हाइकु

text: हिन्दी हाइकु जापानी कविता हाइकु का हिन्दी रूप है। हाइकु अनेक भाषाओं में लिखे जाते हैं लेकिन वर्णों या पदों की गिनती का क्रम अलग-अलग होता है। हिंदी हाइकु के लिए पहली पंक्ति में ५ अक्षर, दूसरी में ७ अक्षर और तीसरी पंक्ति में ५ अक्षर, इस प्रकार यह कुल १७ अक्षर की कविता है।


title: प्रकाशक

text: प्रकाशक प्रकाशन प्रक्रिया का वह सशक्त अंग है जिसके द्वारा साहित्य या सूचना को जनता के समक्ष प्रस्तुत किया जाता है। कुछ समर्थ लेखक स्वयं ही अपनी पुस्तकों के प्रकाशक भी होते हैं।


title: वज्रेश्वरी

text: पौराणिक मान्यता के अनुसार शिव जी ने सती के मृत शरीर को लेकर जब तांडव नृत्य किया तो उनका शव ५१ खंडों में बिखरकर धरती पर गिरा। जालंधर में उनका स्तनभाग गिरा था। यही स्तनपीठ की व्रजेश्वरी देवी कही जाती है। कहते हैं, जालंधर दैत्य का वध करने के कारण शिव पाप से ग्रस्त हो गए थे और जब जालंधर पीठ में आकर उन्होंने तारा देवी की उपासना की तब उनका पाप दूर हुआ। वैसे यहाँ की अधिष्ठात्री देवी त्रिशक्ति अर्थात् त्रिपुरा, काली ओर तारा हैं, लेकिन स्तन की अधिष्ठात्री व्रजेश्वरी ही मुख्य देवी हैं। इन्हें विद्याराज्ञी भी कहते हैं। स्तनपीठ में विद्याराज्ञी के चक्र और आद्या त्रिपुरा की पिंडी की स्थापना है।


title: २३ अप्रैल

text: २३ अप्रैल ग्रेगोरी कैलंडर के अनुसार वर्ष का ११३वॉ (लीप वर्ष मे ११४वॉ) दिन है। वर्ष मे अभी और २५२ दिन बाकी है।


title: २१ सितम्बर

text: 21 सितंबर ग्रेगोरी कैलंडर के अनुसार वर्ष का 264वॉ (लीप वर्ष में 265 वॉ) दिन है। साल में अभी और 101 दिन बाकी है।


title: उड़ान

text: उड़ान एक प्रक्रिया है जिसके द्वारा एक वस्तु, किसी सतह के सीधे संपर्क के बिना वायुमंडल में (पृथ्वी के सम्बन्ध में) या इससे बाहर (अंतरिक्ष उड़ान के सम्बन्ध में ) चलती है। इसे ऐरोडायनामिक लिफ्ट , एयर प्रप्लशन, बोएन्सी या बैलेस्टिक मूवमेंट पैदा करके प्राप्त किया जा सकता है।


title: उड़ान

text: बहुत सी चीजें उड़ती हैं जैसे पक्षी,कीट और मानव निर्मित जैसे मिसाइल, विमान हवाई जहाज, हेलीकॉप्टर, गुब्बारे,रॉकेट व अंतरिक्ष यान।


title: भारत–सूरीनाम संबंध

text: ब्रिटिश राज के दौरान, कई भारतीयों को काम के लिए अन्य ब्रिटिश उपनिवेशों में भेजा गया था। सूरीनाम के डच उपनिवेश में दासता के उन्मूलन के बाद, डच सरकार ने अनुबंध श्रमिकों की भर्ती पर यूनाइटेड किंगडम के साथ एक संधि पर हस्ताक्षर किए। परिणामस्वरूप 1873 से बड़ी संख्या में भारतीयों ने गिरमिटिया मजदूर के रूप में में सूरीनाम की ओर पलायन शुरू कर दिया। इनमे से ज्यादातर मूल रूप से आज के उत्तर प्रदेश, बिहार, और आसपास के क्षेत्रों से थे।


title: भारत–सूरीनाम संबंध

text: भारत और सूरीनाम ने 1976 में राजनयिक संबंध स्थापित किए। भारत ने 1977 में पारामरिबो में अपना दूतावास खोला और सूरीनाम ने 2000 में नई दिल्ली में अपना दूतावास खोला। सूरीनाम का बंगलौर में एक मानद कौंसल भी है।


title: भारत–सूरीनाम संबंध

text: दोनों देशों के सार्वजनिक और निजी क्षेत्रों के बीच सहयोग को मजबूत करने के लिए सितंबर 1992 में सूरीनाम-भारत संयुक्त आयोग की स्थापना की गई थी। 1998 से सूरीनाम ने संयुक्त राष्ट्र सुरक्षा परिषद में एक स्थायी सीट के लिए भारत की उम्मीदवारी का समर्थन किया है।


title: भारत–सूरीनाम संबंध

text: सूरीनाम के राष्ट्रपति आरआर वेनेशियान ने 16-20 मार्च 2003 के दौरान भारत यात्रा की। इस दौरान, उन्होंने भारतीय राष्ट्रपति ए॰ पी॰ जे॰ अब्दुल कलाम और प्रधान मंत्री अटल बिहारी वाजपेयी के साथ मुलाकात की और दोनों देशों ने कृषि में सहयोग, एक सांस्कृतिक आदान-प्रदान कार्यक्रम (सीईपी) की स्थापना और भारत की ओर से सूरीनाम को 50 मिलियन डॉलर के ऋण के विस्तार से समझौतों पर हस्ताक्षर किए।


title: भारत–सूरीनाम संबंध

text: 1 मार्च 2016 से सूरीनाम जाने वाले भारतीय नागरिकों के लिए आने पर वीजा (वीज़ा ऑन अराइवल) की सुविधा उपलब्ध है।


title: भारत–सूरीनाम संबंध

text: भारतीय-सरनामी इस देश में सबसे बड़ा जातीय समूह है, जो कुल आबादी का 27.4% है। 2012 की सूरीनाम की जनगणना के अनुसार, सूरीनाम के 148,443 नागरिक भारतीय मूल के हैं।


title: भारत–सूरीनाम संबंध

text: 1972 की जनगणना में भारत-सूरीनाम की आबादी 37.6% थी। 25 नवंबर 1975 को सूरीनाम की स्वतंत्रता से ठीक पहले और बाद में, कई भारतीय-सरनामी नीदरलैण्ड पलायन कर गए। इसके परिणामस्वरूप सूरीनाम में भारतीय समुदाय की आबादी में गिरावट आई।


title: भारत–सूरीनाम संबंध

text: भारतीय मूल के समुदाय की उपस्थिति के कारण, भारत की प्रवासी नागरिकता के लिए हर साल सूरीनाम के नागरिकों की ओर से हर साल लगभग 400 आवेदन किए जाते हैं।


title: भारत–सूरीनाम संबंध

text: भारत और सूरीनाम के बीच द्विपक्षीय व्यापार 2014-15 में कुल 228.49 मिलियन अमेरिकी डॉलर था। सूरीनाम में भारत से निर्यात की जाने वाली मुख्य वस्तुएं बॉयलर, मशीनरी, लोहा और इस्पात, विद्युत मशीनरी और उपकरण, साउंड रिकॉर्डर, फार्मास्युटिकल उत्पाद, कपड़ा, वाहन, कॉफी, चाय और मसाले, रबर, कागज, तंबाकू, कार्बनिक रसायन, फर्नीचर, कालीन, सिरेमिक उत्पाद, जूते और मुद्रित पुस्तकें हैं।


title: भारत–सूरीनाम संबंध

text: सूरीनाम के नागरिक भारतीय तकनीकी और आर्थिक सहयोग कार्यक्रम और भारतीय सांस्कृतिक संबंध परिषद के तहत छात्रवृत्ति के लिए पात्र हैं। इसके अतिरिक्त भारत दशकों से सूरीनाम को आर्थिक और सैन्य सहायता भी प्रदान करता आया है।


title: भारत–सूरीनाम संबंध

text: भारतीय सांस्कृतिक केंद्र की स्थापना 1978 में सूरीनाम में की गई थी। केंद्र हिन्दी, कथक, योग और भारतीय शास्त्रीय संगीत का प्रशिक्षण प्रदान करता है। दिसंबर 2016 में देश में लगभग 80 स्वैच्छिक हिंदी विद्यालय थे।


title: भारत–सूरीनाम संबंध

text: "बैठक गाना" भारतीय-सरनामी समुदाय के द्वारा विकसित संगीत की एक श्रेणी है। इसमें भोजपुरी लोक गीत होते हैं, जिनपर अन्य कैरिबियन क्षेत्रों का प्रभाव देखने को मिलता है। यह चटनी संगीत के समान है, जिसकी उत्पत्ति त्रिनिदाद और टोबैगो में हुई थी। शैली के लोकप्रिय प्रतिपादकों में रामदेव चैतो, द्रोपती और देसी राघोसिंह शामिल हैं।


title: भारत–सूरीनाम संबंध

text: 9 जनवरी, 2017 को उपराष्ट्रपति अधीन ने भारत के प्रधानमंत्री नरेंद्र मोदी के साथ बेंगलुरु, भारत में मुलाकात की। वहां उन्होंने दोनों राज्यों के बीच आर्थिक और तकनीकी द्विपक्षीय सहयोग को मजबूत करने पर चर्चा की। अधीन ने इस बात पर जोर दिया कि सूरीनाम में कृषि, पशुपालन, ताड़ के तेल, लकड़ी के प्रसंस्करण के क्षेत्र में बहुत अधिक संभावनाएं हैं, इसके अलावा वे निकाले गए उद्योगों (सोना, कच्चा तेल और बॉक्साइट) में हैं।


title: भारत–सूरीनाम संबंध

text: अधीन की योजना भारत के सहयोग से सूरीनाम विश्वविद्यालय और प्राकृतिक और समग्र चिकित्सा संस्थान में आयुर्वेद पर एक चेयर स्थापित करने की है। उनकी योजनाओं में औषधीय वृक्षारोपण, अनुसंधान प्रयोगशालाएं स्थापित करना, सूरीनाम के बाजार के लिए आयुर्वेद उत्पादों का निर्माण और लातिनी अमरीकी देशों और कैरेबियाई द्वीपों को कवर करने के लिए विस्तार करना शामिल है। उनकी यह दृष्टि न सिर्फ़ सूरीनाम की अर्थव्यवस्था में विविधता लाने के उनके प्रयासों का समर्थन करती है, बल्कि सरकार की स्वास्थ्य सेवा को सबसे महत्वपूर्ण प्राथमिकता बनाने के दृष्टिकोण को भी मद्देनज़र रखती हैं। इस स्वास्थ्य सेवा को गवर्नमेंट हेल्थ इन ऑल पॉलिसीज (HIAP) कार्यक्रम द्वारा भी बल दिया गया है।


title: भारत–सूरीनाम संबंध

text: भारतीय मूल के एक युवा निपुण व्यक्ति के रूप में, अधीन को 7 जनवरी, 2016 को आयोजित युवा प्रवासी भारतीय दिवस सम्मेलन में मुख्य वक्ता के रूप में भारत आमंत्रित किया गया था, जो वार्षिक प्रवासी भारतीय दिवस सम्मेलन (भारतीयों के लिए एक वैश्विक मंच) का हिस्सा था, और इसे कर्नाटक राज्य की राजधानी बेंगलुरु में 8-9 जनवरी, 2017 से आयोजित किया गया।


title: भारत–सूरीनाम संबंध

text: उन्होंने कश्मीर मुद्दे (अनुच्छेद ३७० को हटाना) को भारत का आंतरिक मुद्दा बताकर भी भारत का अन्तर्राष्ट्रीय मंच पर समर्थन किया है।


title: माँ अंबिका मंदिर, मुसेन माता

text: मां अंबिका मंदिर भारत के राजस्थान राज्य में बारां से लगभग 50 किमी दक्षिण में मुसेन माता गांव में स्थित एक हिंदू मंदिर है। मां अंबिका, देवी दुर्गा का रूप है जो मंदिर की अधिष्ठात्री देवी हैं। मां अंबिका मंदिर भूपसी नदी के तट पर स्थित है। यह मंदिर एक जंगल के बीच में स्थित है। इस जंगल पर अतिक्रमण करना मना है। इस जंगल में लकड़ी भी नहीं काटी जा सकती।


title: माँ अंबिका मंदिर, मुसेन माता

text: राजस्थान के दक्षिण-पूर्वी भाग में मां अंबिका का मंदिर बहुत प्रसिद्ध है। ऐसा माना जाता है कि अंबिका माता के दर्शन करने से रोग से पीड़ित व्यक्ति को राहत मिलती है। सोमवार का दिन मंदिर में सबसे व्यस्त दिन होता है क्योंकि सोमवार का दिन मां अंबिका का होता है। यहां हर सोमवार को बड़ी संख्या में श्रद्धालु आते हैं। भक्तों द्वारा अक्सर यहां सामूहिक भोज का आयोजन किया जाता है। मां अंबिका के दरबार में हर उम्र के लोग मन्नत मांगने आते हैं। यहां मां अपने बेटों के लिए सरकारी नौकरी का आशीर्वाद मांगती है। यहां हर सुबह और शाम को आरती होती है। यहां एक पूल और नहाने के लिए एक ट्यूबवेल है। पूजा सामग्री के लिए यहां दुकानें लगाई गई हैं। पास में एक प्यारी सी नदी बह रही है।


title: माँ अंबिका मंदिर, मुसेन माता

text: इस मंदिर के इतिहास के बारे में एक किंवदंती है कि महाभारत काल में इस गांव को कुंदनपुर के नाम से जाना जाता था। जहाँ राजा भीष्मक थे, वहीं उनके पुत्र रुक्मी ने बहन रुकणी का विवाह दुष्ट शिशुपाल से करवा दिया था। लेकिन रुक्मणी जी श्रीकृष्ण को हृदय से बहुत प्रेम करती थीं। वहीं रुक्मी ने रुक्मिणी के विवाह की तैयारी में विवाह मंडप के लिए आठ स्तंभों का छत्र बनाया था। जो आज भी कुंडी की खलियानी में स्थित है। राजा भीष्मक के घर शहनाई की आवाज के बीच रुक्मणी मुसेन माता अंबिका की पूजा करने के लिए आई, जहां से भगवान कृष्ण ने गंधर्व के माध्यम से उनसे विवाह किया और उन्हें महाराष्ट्र के विदर्भ क्षेत्र में ले गए। बाद में श्रीकृष्ण ने भी शिशुपाल का सिर काट दिया।


title: माँ अंबिका मंदिर, मुसेन माता

text: मुसेन माता मंदिर अपने आप में प्राचीन गौरव का प्रतीक है, और इस मंदिर को किसी परिचय की आवश्यकता नहीं है। पूरे भारत में मुसेन माता ही एक ऐसी जगह है जहां प्रेम की मूर्ति है। यहां एक ही चट्टान पर सात माताएं विराजमान हैं। देवी के प्रकट होने के बारे में कई किंवदंतियां हैं। मंदिर के उत्तर दिशा में हनुमान और दक्षिण में गणेश की प्रतिमा स्थापित की गई है। मुसेन माता के मंदिर के पास हुई खुदाई में प्राचीन ईंटें और ऊंचे बर्तन भी मिले हैं। जिसकी माप 12/4 और 5/3 है जो कालीबंगा और पाकिस्तान के क्वेटा प्रांत में खुदाई से मिली ईंटों की तरह है।


title: माँ अंबिका मंदिर, मुसेन माता

text: यहां बड़ी संख्या में बंदर पाए जाते हैं। वे आगंतुकों, तीर्थयात्रियों और भक्तों को नुकसान नहीं पहुंचाते हैं। ब्यूटिया मोनोस्पर्मा, बबूल और नीम के पेड़ यहाँ पाए जाते हैं। ये पेड़ काफी पुराने हैं। यह मंदिर एक जंगल के बीच में स्थित है। इस जंगल पर अतिक्रमण करना मना है। इस जंगल में लकड़ी भी नहीं काटी जा सकती।


title: माँ अंबिका मंदिर, मुसेन माता

text: हर साल अप्रैल के महीने में मेला लगता है। यह लगभग एक महीने तक रहता है। इस मेले में घरेलू जानवर जैसे बैल, गाय और उनके बछड़े बेचे जाते हैं। यह बारां जिले का सबसे बड़ा पशु मेला है। इस मेले में आर्केस्ट्रा, मौत का कुआं, झूला, भजन संध्या आदि गतिविधियां और कार्यक्रम आयोजित किए जाते हैं।


title: कर्णचेदि

text: कर्ण (चेदि) (१०४१-११७३ ई.), कलचुरि वंश का सबसे प्रतापी शासक था। वह चेदि नामक प्राचीन भारतीय महाजनपद राज्य का राजा था। लगभग सन् 1041 में अपने पिता चेदीश्वर गांगेयदेव की मृत्यु होने पर राजगद्दी पर बैठा। उसने अनेक राजाओं को हराया। किंतु कर्ण केवल योद्धा ही नहीं, भारतीय संस्कृति का भी पोषक था। काशी में उसने कर्णमेरु नाम का द्वादशभूमिक मंदिर बनाया। प्रयाग में कर्णतीर्थ का निर्माण कर उसने अपनी कीर्ति को चिरस्थायी किया। उसने विद्वान् ब्राह्मणों के लिए कर्णावती नामक ग्राम की स्थापना की और काशी को अपनी राजधानी बनाया। ब्राह्मणों को उसने अनेक दान दिए और अपने कर्ण का नाम सार्थक किया। उसके दरबार के अनेक कवियों में विशेष रूप से वल्लण, नाचिराज, कर्पूर, विद्यापति और कनकामर के नाम उल्लेख्य हैं। कश्मीरी कवि विल्हण को भी उसने सत्कृत किया था।


title: कुमांऊॅं

text: कुमांऊँ नामक शब्द एक बहुविकल्पी शब्द हैै। यह पूर्व में नेपाल, पश्चिम में गढ़वाल, उत्तर में तिब्बत व चीन तथा दक्षिण में उत्तर भारत के मैदानी भूभाग के मध्य क्षेत्र के लिये व क्षेत्र से सम्बन्धित प्रयुक्त होने वाला शब्द है। प्रस्तुत शब्द के कई भेद व प्रकार हैं। जिसका कुमांऊँ, कुमाऊँ, कुमायूँ, कुमांयूँ, कुमांऊँनी, कुमाऊँनी, कुमूं, कुमूँ, कुमइयॉं, कुमय्यॉं, इत्यादि शब्दों व उच्चारणों के अनुसार उपयोग किया जाता रहा है और होता है।


title: कर्णचेदि

text: राज्य के पहले सात वर्षों में उसने अनेक दिशाओं में विजय प्राप्त की। पूर्व में उसने बंगाल के राजा गोविंदचंद्र को हराया और उसके स्थान पर वीरवर्मा को बैठाकर उसके पुत्र जातवर्मा से अपनी कन्या वीरश्री का विवाह किया। दक्षिण में कांची प्रदेश को उसने लूटा। पश्चिमी चालुक्य राजा सोमेश्वर प्रथम पर और गुजरात के राजा भीमदेव प्रथम पर भी इन्होंने सन् 1048 से पूर्व आक्रमण किया। सन् 1048 के बाद उसने केवल विजय ही प्राप्त नहीं की, अपने राज्य का चारों ओर विस्तार भी किया। मालवे में उस समय परमार राजा भोज प्रथम का राज्य था। भोज के हाथों अपने पिता गांगेयदेव की पराजय का बदला लेने के लिए कर्ण ने गुजरात के राजा भीमदेव प्रथम से मिल कर मालवे पर पूर्व और पश्चिम दिशाओं से आक्रमण किया। भोज की इसी समय मृत्यु हो गई। भीम और कर्ण ने इस स्थिति का लाभ उठाकर मालवे की राजधानी धारा को जीत लिया और भोज के उत्तराधिकारी जयसिंह परमार को भी संभवत: सिंहासन से उतार दिया। कर्ण ने मालवे की बहुत सी भूमि आत्मसात् कर ली। भीम को गज, अश्व, मंडपिकादि से संतुष्ट होना पड़ा। सन् 1051 के आस पास कर्ण ने चंदेल राजा देववर्मा को भी परास्त किया और जिझौती को अपने राज्य में मिला लिया। उत्तर-पश्चिमी बंगाल में गौड़ाधिपति विग्रहपाल तृतीय उससे हारा। किंतु कर्ण ने अपनी कन्या यौवनश्री का विग्रहपाल से विवाह किया और इस प्रकार शत्रुता मित्रता में परिवर्तित हो गई। सन् 1052 में भारत का बहुत सा भूभाग कर्ण के अधीन था और आसपास के राजा उससे मेलजोल बढ़ाने में अपनी कुशल समझते थे। इसी चक्रवर्तित्व की स्थापना के लिए संभवत: कर्ण ने अपना पुनरभिषेक किया।


title: कर्णचेदि

text: जीवन के उत्तरार्ध में कर्ण की यह समृद्धि कुछ क्षीण हो गई। परमार राजा जयसिंह ने चालुक्यराज सोमेश्वर का शरण ग्रहण की और चालुक्य राजकुमार विक्रमादित्य ने कर्ण को हराकर जयसिंह का एक बार फिर गद्दी पर बिठाया। चंदेल राज्य भी कर्ण के हार्थों से निकल गया। देववर्मा के उत्तराधिकारी कीर्तिवर्मा ने कर्ण को हराकर जिझौती की पराधीनता समाप्त की।


title: कर्णचेदि

text: अपने राज के अंतिम दिनों में कर्ण के मालवे के परमार राज्य की समाप्ति का फिर प्रयत्न किया। सोमेश्वर प्रथम की मृत्यु के बाद उसके उत्तराधिकारी सोमेश्वर द्वितीय ने मालवराज के मित्र अपने भाई विक्रमादित्य की बढ़ती शक्ति से शंकित होकर कर्ण से संधि की और मालवे पर आक्रमण कर दिया। जयसिंह परमार हारा और अपना राज्य खो बैठा। सोमेश्वर को शायद मालवराज्य का दक्षिणी भाग और अवशिष्ट भाग कर्ण को मिला हो। किंतु इस बार भी कर्ण अधिक समय तक मालवे को अपने अधिकार में न रख सका। उदयादित्य परमार ने सन् 1073 के लगभग कर्ण को हराया और मालवे में पुन: परमार राज्य की स्थापना की। इसके कुछ समय बाद ही कर्ण ने राज्य का त्याग कर अपने पुत्र यश:कर्ण को सिंहासनारूढ़ किया।


title: ब्लूज़

text: ब्लूज़ 19वीं के अंत में संयुक्त राज्य अमेरिका के सुदूर दक्षिण में मूलतः अफ्रीकी-अमेरिकी समुदाय के भीतर आध्यात्मिक, श्रमिक गीत, खेत के सामूहिक गीत, नारे और भजन और तुकांत सरल कथात्मक गाथा-गीतों से तैयार संगीत-रचना और संगीत-शैली है। जैज़, रिदम एंड ब्लूज़ तथा रॉक एंड रोल में सर्वत्र ब्लूज़ की विशेषता है विशिष्ट कॉर्ड स्वरक्रम - सबसे आम है ट्वेल्व-बार ब्लूज़ कॉर्ड स्वरक्रम - और ब्लू नोट्स, मेजर स्केल के सुर के साथ, नोट अर्थपूर्ण प्रयोजनों के लिए गाए या फ़्लैट बजाए या क्रमशः मोड़े (माइनर तीसरे से मेजर तीसरे तक) जाते हैं।


title: ब्लूज़

text: ब्लूज़ शैली ब्लूज़-संगीत रचना पर आधारित है, लेकिन इसमें विशिष्ट बोल, बेस लाइन और वाद्य-यंत्र जैसी अन्य विशेषताएं शामिल हैं। ब्लूज़ को 20वीं सदी की विविध अवधियों में कमोबेश लोकप्रिय कंट्री (ग्रामीण) से अर्बन (शहरी) ब्लूज़ तक विविध उप-शैलियों में उप-विभाजित किया जा सकता है। सर्वाधिक ख्यात ब्लूज़ शैलियां हैं डेल्टा, पीडमॉन्ट, जंप और शिकागो ब्लूज़. द्वितीय विश्व युद्ध ने अकूस्टिक से इलेक्ट्रिक ब्लूज़ में परिवर्तन और व्यापक श्रोताओं के लिए ब्लूज़ संगीत का प्रगामी प्रारंभ अंकित किया। 1960 और 1970 के दशक में, ब्लूज़ रॉक नामक एक संकर रूप उभरा.


title: ब्लूज़

text: शब्द "ब्लूज़" "ब्लूज़ डेविल्स" को निर्दिष्ट करता है, जिसका अर्थ है विषाद और उदासी; इस अर्थ में शब्द का प्रारंभिक उपयोग जार्ज कोलमैन की हास्य एकांकी "ब्लू डेविल्स" (1798) में पाया गया। हालांकि संभव है अफ़्रीकी-अमेरिकी संगीत में इस वाक्यांश का उपयोग पुराना हो, लेकिन 1912 से इसे सत्यापित किया गया है, जब हार्ट वैंड का "डलास ब्लूज़" प्रथम कॉपीराइट ब्लूज़ संगीत-रचना बनी। गीत में उदास मनोदशा को वर्णित करने के लिए इस वाक्यांश का अक्सर प्रयोग होता है।


title: ब्लूज़

text: 20वीं सदी के पहले दशक के दौरान, ब्लूज़ संगीत को स्वरसंघात अनुक्रम (कॉर्ड प्रोग्रेशन) के संदर्भ में स्पष्ट रूप से परिभाषित नहीं किया गया था। 1900 दशक के प्रारंभ तक, बेसी स्मिथ जैसे पहले ब्लूज़ सितारा गायकों के अफ़्रीकी-अमेरिकी समुदाय की वाणिज्यिक सफलता के कारण ट्वेल्व-बार ब्लूज़ मानक बन गया। अन्य स्वरसंघात अनुक्रम, जैसे कि 8-बार स्वरूप को अभी भी ब्लूज़ माना जाता है; उदाहरणों में शामिल हैं "हाऊ लॉन्ग ब्लूज़", "ट्रबल इन माइंड" और बिग बिल ब्रून्ज़ी का "की टू द हाईवे". रे चार्ल्स के वाद्य-संगीत "स्वीट 16 बार्स" और हर्बी हैनकॉक के "वॉटरमेलन मैन" के समान 16-बार ब्लूज़ भी मौजूद हैं। हाउलिन वूल्फ़ द्वारा "सिट्टिंग ऑन टॉप ऑफ़ द वर्ल्ड" के 9-बार स्वरक्रम के समान, बार की व्यक्तिगत विशिष्ट संख्याओं का भी कभी-कभी सामना होता है।


title: ब्लूज़

text: ब्लूज़ संगीत-रचना के बुनियादी ट्वेल्व-बार गीत का ढांचा 4/4 टाइम सिग्नेचर में ट्वेल्व बार के मानक हार्मोनिक स्वरक्रम से परिलक्षित होता है। ट्वेल्व-बार ब्लूज़ से संयोजित ब्लूज़ स्वरसंघात आम तौर पर ट्वेल्व-बार स्कीम पर बजाए गए तीन अलग कॉर्ड का सेट होता है। आरोह-अवरोह के सोपान को निर्दिष्ट करते हुए उन पर रोमन अंक के लेबल चिपके होते हैं। उदाहरण के लिए, C की कुंजी पर ब्लूज़ के लिए, C तान-विषयक कॉर्ड है (I) और F है उपप्रभावी (IV)। अंतिम कॉर्ड प्रभावी (V) प्रतिवर्तन है, जो अगले स्वरक्रम की शुरूआत के परिवर्तन को अंकित करता है। गीत आम तौर पर दसवें बार के अंतिम बीट पर या ग्यारहवें बार के पहले बीट पर समाप्त होते हैं और अंतिम दो बार वादक को ब्रेक के रूप में दिए जाते हैं; इस टू-बार ब्रेक की स्वरसंगति, प्रत्यावर्तन बहुत जटिल हो सकता है। और कभी-कभी एकल नोट से युक्त होता है जो कॉर्ड की दृष्टि से विश्लेषण की अवहेलना करते हैं।


title: ब्लूज़

text: अनेक मौक़ों पर, इन कॉर्डों में से कुछ या सभी हार्मोनिक सेवेंथ (7वां) फ़ॉर्म में बजाए जाते हैं। हार्मोनिक सेवेंथ के अंतराल का उपयोग ब्लूज़ की विशेषता है और इसे आम तौर पर "ब्लूज़ सेवेन" कहा जाता है। ब्लूज़ सेवेन कॉर्ड बुनियादी नोट के 7:4 अनुपात की फ़्रीक्वेन्सी के साथ हार्मोनिक कॉर्ड में एक नोट जोड़ते हैं। 7:4 अनुपात पर, वह पारंपरिक वेस्टर्न डायाटोनिक स्केल (सप्तक संबंधी पैमाना) पर किसी अंतराल के समीप नहीं है। सुविधा के लिए या आवश्यकतानुसार अक्सर यह माइनर सेवेंथ इंटरवेल या डॉमिनंट सेवेंथ कॉर्ड द्वारा सन्निकट पहुंचता है।


title: ब्लूज़

text: धुन में, ब्लूज़ को संबद्ध मेजर स्केल के मंद थर्ड, फ़िफ्थ और सेवेंथ के उपयोग द्वारा पहचाना जाता है। इन विशेष नोट्स को "ब्लू या "बेंट नोट्स" " कहा जाता है। ये स्केल टोन स्वाभाविक स्केल टोन की जगह ले सकते हैं, या उन्हें स्केल में जोड़ा जा सकता है, जैसा कि माइनर ब्लूज़ स्केल के मामले में होता है, जिसमें फ़्लैट थर्ड नैचुरल थर्ड की जगह लेता है, फ्लैट सेवेंथ नैचुरल सेवेंथ की जगह लेता है और फ्लैट पंचम को नैचुरल फ़ोर्थ और नैचुरल फ़िफ़्थ के बीच में जोड़ा जाता है। जबकि ट्वेल्व-बार हार्मोनिक स्वरक्रम को सदियों से आवर्ती तौर पर उपयोग में लाया गया है, ब्लूज़ का क्रांतिकारी पहलू धुन में ग्रेस नोट्स के उपयोग के समान, फ्लैट थर्ड, फ्लैट सेवेंथ और फ्लैट फ़िफ़्थ को भी बारंबार "क्रशिंग" - सन्निकट नोट्स को सीधे एक ही समय में बजाना (अर्थात् ह्रासमान सेकंड) - और "स्लाइडिंग" के साथ उपयोग है। ब्लू नोट्स स्वरक्रम, स्वरानुक्रम के दौरान अभिव्यक्ति के मुख्य क्षण और ब्लूज़ के अलंकरण को अनुमत करते हैं।


title: ब्लूज़

text: ब्लूज़ शफ़ल या वॉकिंग बेस आत्मविस्मृति जैसी लय और कॉल-एंड-रेस्पॉन्स बढ़ाता है और ये ग्रूव नामक आवृत्तिमूलक प्रभाव रचते हैं। स्विंग म्यूज़िक में शफ़ल की केंद्रीय भूमिका, अफ़्रीकी-अमेरिकी मूल के समय से ब्लूज़ की विशेषता रही है। सरलतम शफ़ल, जो 1940 दशक के मध्य शुरू होने वाले R&B लहर की स्पष्ट पहचान थे, गिटार के बेस तारों पर थ्री-नोट रिफ़ थे। जब इस रिफ़ को बेस और ड्रम पर बजाया जाता, तो ग्रूव की "अनुभूति" तैयार होती. शफ़ल लय को अक्सर ""डाउ", डा "डाउ", डा "डाउ", डा" या ""डंप", डा "डंप", डा "डंप", डा" के रूप में स्वर दिया जाता, जिसमें असमान या "झूमने वाले" आठ नोट्स होते हैं। गिटार पर इसे सामान्य स्थिर बेस के रूप में बजाया जा सकता है या यह कॉर्ड के पांचवे से छठे और वापसी में यह पायदानवार क्वार्टर नोट जोड़ सकता है। निम्नलिखित गिटार सारणीबद्ध सूची में E में ब्लूज़ स्वरक्रम का प्रथम फ़ोर-बार उपलब्ध कराया गया है:


title: ब्लूज़

text: पारंपरिक ब्लूज़ गीत के बोलों में संभवतः अक्सर एक पंक्ति को चार बार दोहराया जाता; यह 20वीं सदी के पहले दशक के बाद ही सबसे आम मौजूदा संरचना मानक बनी: तथाकथित AAB पैटर्न, जिसमें शामिल पंक्ति चार फ़र्स्ट बारों पर गाया जाता, उसके दोहराव को अगले चार पर और फिर लंबी समापन पंक्ति को अंतिम बार पर. पहले प्रकाशित दो ब्लूज़ गाने, "डलास ब्लूज़" (1912) और "सेंट लुइस ब्लूज़" की विशेषता थी AAB सरंचना के साथ 12-बार ब्लूज़. W.C. हैंडी ने लिखा कि उन्होंने इस परंपरा को तीन बार पंक्तियों के दोहराने की एकरसता से बचने के लिए अपनाया. अक्सर पंक्तियों को धुन की जगह तालबद्ध बातचीत के समनुरूप पैटर्न का अनुकरण करते हुए गाया जाता. प्रारंभिक ब्लूज़ अक्सर एक मुक्त कथा का रूप लेने लगे। गायक अपने "व्यक्तिगत विषाद को कठोर वास्तविक जगत के सामने प्रस्तुत करते: खोया हुआ प्यार, पुलिस अधिकारियों की क्रूरता, श्वेतों के हाथ उत्पीड़न बार [और] मुश्किल समय" को स्वर देने लगे।


title: ब्लूज़

text: गीत अक्सर अफ्रीकी-अमेरिकी समाज के भीतर अनुभूत मुसीबतों से संबंधित हैं। उदाहरण के लिए ब्लाइंड लेमन जेफ़रसन का "राइसिंग हाई वाटर ब्लूज़" (1927) 1927 के महा मिसिसिपी बाढ़ के बारे में बतलाता है:


title: ब्लूज़

text: होकुम ब्लूज़ शैली में विनोदी बोल वाली सामग्री और ऊधमी, हास्यास्पद प्रदर्शन शैली दोनों शामिल थे। ताम्पा रेड का क्लासिक "टाइट लाइक देट" (1928) में श्लेष अर्थ वाले नटखट शब्दों का खिलवाड़ है, जहां कोई अधिक अश्लील शारीरिक अतिपरिचय के साथ जुड़ा है। संगीत की गीतात्मक सामग्री युद्धोत्तर विषाद के बाद कुछ हल्की हो गई, जिसने लगभग विशेष रूप से रिश्तों की समस्याओं या यौन चिंताओं पर ध्यान केंद्रित किया। कई गीतात्मक विषय जो अक्सर युद्ध-पूर्व अवधि के ब्लूज़ में प्रकट हुए, जैसे कि इकोनॉमिक डिप्रेशन, फ़ार्मिंग, डेविल्स, गैम्बलिंग, मैजिक, फ़्ल्ड्स और ड्राइ पीरियड्स युद्धोतर ब्लूज़ में सामान्यतः कम थे।


title: ब्लूज़

text: लेखक एड मॉरेल्स का दावा है कि योरूबा पौराणिक कथाओं ने प्रारंभिक ब्लूज़ में भूमिका अदा की और वे रॉबर्ट जॉनसन के "क्रॉस रोड ब्लूज़" का "चौराहे के प्रभारी ओरिशा, एलेगुआ का महीन ढके संदर्भ" के रूप में उद्धरण देते हैं। तथापि, ईसाई प्रभाव बहुत अधिक स्पष्ट था। चार्ले पैटन या स्किप जेम्स जैसे कई मौलिक ब्लूज़ कलाकारों के संग्रह में अनेक धार्मिक या आध्यात्मिक गीत हैं। श्रद्धेय गैरी डेविस और ब्लाइंड विली जॉनसन ऐसे कलाकारों के उदाहरण हैं जिनका संगीत अक्सर ब्लूज़ संगीतकारों के रूप में वर्गीकृत किया जाता है, हालांकि उनके गीत स्पष्ट रूप से आध्यात्मिक हैं।


title: ब्लूज़

text: ब्लूज़ शीट संगीत का सर्वप्रथम प्रकाशन 1912 में हार्ट वैंड का "डलास ब्लूज़" था; W. C. हैंडी का "मेम्फ़िस ब्लूज़" उसी वर्ष उसके पीछे आया। अफ्रीकी अमेरिकी गायक की पहली रिकॉर्डिंग मैमी स्मिथ द्वारा 1920 में पेरी ब्रैडफोर्ड के "क्रेज़ी ब्लूज़" का गायन था। लेकिन ब्लूज़ का मूल इससे पहले के कुछ दशकों का है, संभवतः 1890 के आस-पास. इन्हें अच्छी तरह प्रलेखित नहीं किया गया हैं, जिसका अंशतः कारण शैक्षिक हलकों के साथ, अमेरिकी समाज में नस्लीय भेदभाव, और उस समय के ग्रामीण अफ्रीकी-अमेरिकी समुदाय में साक्षरता दर का कमी है। 20वीं सदी की शुरूआत में इतिहासकारों ने दक्षिण टेक्सास और सुदूर दक्षिण में ब्लूज़ संगीत के बारे में रिपोर्ट करना प्रारंभ किया। विशेष रूप से, चार्ल्स पीबॉडी ने क्लार्क्सडेल, मिसिसिपी में ब्लूज़ संगीत की मौजूदगी का उल्लेख किया और गेट थॉमस ने 1901-1902 के आस-पास दक्षिण टेक्सास में इसी तरह के गीतों की सूचना दी। ये प्रेक्षण लगभग जेली रोल मॉर्टन की याद्दाश्त से मेल खाते हैं, जिन्होंने घोषित किया कि पहली बार 1902 में न्यू ऑर्लियन्स में उन्होंने ब्लूज़ को सुना; मा रेनी, जिन्होने उसी वर्ष मिसौरी में अपने पहले ब्लूज़ अनुभव के बारे में याद किया और W.C. हैंडी ने पहले-पहल 1903 में टटवाइलर, मिसिसिपी में ब्लूज़ को सुना. इस क्षेत्र में पहली बार व्यापक अनुसंधान हावर्ड डब्ल्यू ओडम ने किया, जिन्होंने 1905 और 1908 के बीच लफ़ाएट, मिसिसिपी और न्यूटन, जार्जिया के काउंटियों में लोकगीतों के विशाल संकलन को प्रकाशित किया। ब्लूज़ संगीत के पहले गैर-वाणिज्यिक रिकॉर्डिंग, जिसे पॉल ऑलिवर द्वारा "प्रोटो-ब्लूज़" कहा गया, अनुसंधान प्रयोजनों के लिए 20वीं सदी की शुरूआत में ओडम द्वारा तैयार किए गए। अब वे पूरी तरह गुम हो गए हैं। अन्य रिकॉर्डिंग जो अभी भी उपलब्ध हैं लॉरेंस जेलार्ट द्वारा 1924 में तैयार किए गए थे। बाद में, रॉबर्ट डब्ल्यू गॉर्डन द्वारा कई रिकॉर्डिंग किए गए, जो बाद में लाइब्रेरी ऑफ़ कांग्रेस के अमेरिकी लोकगीतों के पुरालेख के अध्यक्ष बने। लाइब्रेरी में गॉर्डन के उत्तराधिकारी थे जॉन लोमैक्स. 1930 के दशक में, अपने बेटे एलन के साथ, लोमैक्स ने असंख्य ग़ैर-वाणिज्यिक रिकॉर्डिंग किए जो खेत में गाए जाने वाले सामूहिक गीत और अखाड़े में चिल्लाने जैसे विविध प्रोटो-ब्लू शैलियों की विशाल मौजूदगी की गवाही देते हैं। 1920 दशक से पहले ब्लूज़ संगीत जिस तरह मौजूद था वह लीड बेली या हेनरी थॉमस जैसे कलाकारों की रिकॉर्डिंग में दिया गया है, जिन दोनों ने पुराने ब्लूज़ म्यूज़िक को प्रदर्शित किया। ये सभी स्रोत बारह-, आठ- या सोलह-बार से कई अलग संरचनाओं की मौजूदगी दर्शाते हैं।


title: ब्लूज़

text: ब्लूज़ के प्रकट होने के सामाजिक या आर्थिक कारण पूरी तरह ज्ञात नहीं हैं। ब्लूज़ की पहली उपस्थिति को अक्सर 1863 के मुक्ति अधिनियम के साथ जोड़ा जाता है, 1870 और 1900 के बीच, एक ऐसी अवधि जो मुक्ति के साथ मेल खाती है और बाद में, जूक अड्डों का ऐसी जगह के रूप में विकास जहां अश्वेत लोग दिन भर की कड़ी मेहनत के बाद संगीत सुनने, नृत्य करने, या जुआ खेलने जाते हैं। यह अवधि ग़ुलामी से साझा-फसल, छोटे पैमाने पर कृषि उत्पादन और दक्षिणी संयुक्त राज्य अमेरिका में रेलमार्गों के विस्तृत परिवर्तन से मेल खाती है। कई विद्वान 1900 दशक के प्रारंभिक ब्लूज़ संगीत के विकास को सामूहिक प्रदर्शनों से एक और व्यक्तिगत शैली की ओर परिवर्तन के रूप में देखते हैं। उनका तर्क है कि ब्लूज़ की प्रगति ग़ुलाम लोगों की नई अधिग्रहीत स्वतंत्रता के साथ जुड़ी हुई है। लॉरेंस लेविन के अनुसार, "व्यक्ति पर राष्ट्रीय वैचारिक ज़ोर, बुकर टी. वॉशिंगटन की शिक्षाओं का प्रभाव और ब्लूज़ के उद्गम के बीच प्रत्यक्ष संबंध था।" लेविन का कथन है कि "मनोवैज्ञानिक, सामाजिक और आर्थिक रूप से, अफ्रीकी-अमेरिकियों का परसंस्कृतीकरण किया जा रहा था जो ग़ुलामी के दौरान नामुमकिन था और यह शायद ही आश्चर्य की बात है कि उनके धार्मिक संगीत जितना ही, धर्मनिरपेक्ष संगीत में यह परिलक्षित होता था।"


title: ब्लूज़

text: सभी ब्लूज़ संगीत में कुछ आम विशेषताएं मौजूद हैं, क्योंकि शैली ने व्यक्तिगत प्रदर्शन की विशेषताओं से आकार ग्रहण किया। तथापि, आधुनिक ब्लूज़ के निर्माण से बहुत पहले ही ऐसे कुछ लक्षण मौजूद थे। कॉल-एंड-रेसपॉन्स शाउट्स ब्लूज़ संगीत के प्रारंभिक स्वरूप थे; "वे कार्यात्मक अभिव्यक्ति थे।.. शैली जो बिना संगत या स्वरसंगति और किसी विशेष संगीत संरचना की औपचारिकता से संबद्ध थी।" इस पूर्व-ब्लूज़ का स्वरूप ग़ुलामों के अखाड़ों की चीखें और खेतों के सामूहिक गान में सुनी जा सकती है जो "भावनात्मक सामग्री से युक्त सरल एकल गानों" में विस्तृत हुआ।


title: ब्लूज़

text: ब्लूज़ पश्चिमी अफ़्रीका (मुख्यतः वर्तमान माली, सेनेगल, गाम्बिया और घाना) और ग्रामीण अश्वेतों से आयातीत ग़ुलामों के संगत रहित मौखिक संगीत और मौखिक परंपराओं से, संयुक्त राज्य अमेरिका के आर-पार क्षेत्रीय विविधता सहित, व्यापक शैलियों और उपशैलियों में विकसित हुआ। हालांकि ब्लूज़ को, जिस तरह अब प्रचलित है, दोनों यूरोपीय सुसंगत संरचना और अफ़्रीकी कॉल-एंड-रेस्पॉन्स परंपरा पर आधारित संगीत शैली, जो स्वर और गिटार के अन्योन्य क्रिया में परिवर्तन के रूप में देखा जा सकता है, ब्लूज़ का स्वरूप खुद पश्चिम अफ्रीकी ग्राइओट मधुर शैलियों और कमज़ोर तथा सारहीन प्रभावों से किसी तरह मेल नहीं खाता. विशेष रूप से, किसी विशेष अफ्रीकी संगीत स्वरूप को ब्लूज़ के एकमात्र प्रत्यक्ष मूल के रूप में पहचाना नहीं जा सकता है। तथापि कई ब्लूज़ तत्वों को, जैसे कि कॉल-एंड-रेसपॉन्स स्वरूप और ब्लू नोट्स का उपयोग, अफ्रीका के संगीत के साथ वापस जोड़ा जा सकता है। ब्लू नोट्स के ब्लूज़ में उपयोग के पहले घटित होने और उसके अफ़्रीकी मूल को अंग्रेज़ संगीतकार सैम्युअल कॉलरिज-टेलर की 1898 की संगीत रचना "द अफ़्रीकन सूट फ़ॉर पियानो" से "ए निग्रो लव सॉन्ग" द्वारा सत्यापित किया गया, जिसमें ब्लू थर्ड और सेवेंथ नोट्स शामिल हैं। डिडले बो (एक घर पर तैयार एक तारवाला वाद्य-यंत्र जो बीसवीं सदी की शुरूआत में दक्षिण अमेरिका में पाया गया) और बैंजो अफ्रीकी-व्युत्पन्न वाद्य-यंत्र हैं जिन्होंने प्रारंभिक ब्लूज़ वाद्य-संगीत शब्दावली में अफ़्रीकी प्रदर्शन तकनीकों को अंतरित करने में मदद की हो। बैंजो सीधे पश्चिम अफ्रीकी संगीत से आयातीत प्रतीत होता है। यह उस संगीत वाद्य-यंत्र के समान है, जिसे ग्राइओट बजाते हैं (यह वोलोफ़, फ्यूला और मदिंका जैसे अफ़्रीकी लोगों द्वारा हालम या एकोंटिंग कहलाता है)। तथापि, 1920 दशक में, जब कंट्री ब्लूज़ को रिकॉर्ड किया जाने लगा था, ब्लूज़ संगीत में बैंजो का उपयोग न्यूनतम था और पापा चार्ली जैकसन और बाद में गुस कैनन जैसे व्यक्तियों तक ही सीमित था।


title: ब्लूज़

text: ब्लूज़ संगीत ने वाद्य और हार्मोनिक संगत सहित, "इथियोपियाई लय", भाट प्रदर्शनों और हब्शियों के आध्यात्मिक गीतों से भी तत्वों को अपनाया है। शैली का रैगटाइम से भी निकट का रिश्ता है, जो लगभग उसी समय विकसित हुआ, हालांकि ब्लूज़ में "अफ़्रीकी संगीत का मूल मधुर पैटर्न" बेहतर रूप से संरक्षित है।


title: ब्लूज़

text: संगीत रूप और शैलियां जिन्हें अब "ब्लूज़" माना जाता है और साथ ही "कंट्री म्यूज़िक" दक्षिणी संयुक्त राज्य अमेरिका में उन्नीसवीं सदी के दौरान एकसमान क्षेत्रों से उत्पन्न हुए. रिकॉर्ड किया गया ब्लूज़ और कंट्री 1920 के दशक से उपलब्ध है, जब लोकप्रिय रिकॉर्ड उद्योग ने क्रमशः अश्वोतों के लिए अश्वेतों द्वारा और श्वेतों के लिए श्वेतों द्वारा संगीत की बिक्री के लिए "रेस म्यूज़िक" और "हिलबिली म्यूज़िक" नामक विपणन वर्ग विकसित और तैयार किया। उस समय, प्रदर्शन करने वाले कलाकार की जातीयता के अलावा, "ब्लूज़" और "कंट्री" के बीच कोई स्पष्ट संगीत विभाजन नहीं था, यहां तक कि कभी-कभी रिकॉर्ड कंपनी द्वारा जातीयता भी ग़लत प्रलेखित होते थे। हालांकि संगीत-शास्त्रज्ञ अब पश्चिम अफ्रीका में उद्भवित माने जाने वाले कुछ कॉर्ड संरचनाओं और गीत कौशल के आधार पर सूक्ष्म रूप से "ब्लूज़" को परिभाषित करते हों, पर मूलतः श्रोताओं ने संगीत को अधिक सामान्य तरीके से सुना: यह बस ग्रामीण दक्षिण का संगीत था, विशेष रूप से मिसिसिपी डेल्टा का. अश्वेत और श्वेत संगीतकारों ने एकसमान रंगपटल को साझा किया और ख़ुद को "ब्लूज़ संगीतकार" के बजाय "गायक" माना. एक अलग शैली के रूप में ब्लूज़ की धारणा 1920 के दशक में अश्वेतों के ग्रामीण इलाकों से शहरी क्षेत्रों में प्रवास और साथ ही रिकॉर्डिंग उद्योग के विकास के दौरान उभरी. "ब्लूज़" अश्वेत श्रोताओं को बिक्री हेतु परिकल्पित रिकॉर्ड के लिए एक कोड शब्द बन गया।


title: ब्लूज़

text: ब्लूज़ के मूल का अफ्रीकी-अमेरिकी आध्यात्मिक समुदाय के धार्मिक संगीत से नज़दीकी रिश्ता है। आध्यात्मिकों का मूल, ब्लूज़ से भी बहुत पीछे का, आम तौर पर 18वीं शताब्दी के मध्य में जाता है, जब ग़ुलाम ईसाई थे और ईसाई भजन गाने और बजाने लगे थे, विशेषकर ईसाक वाट्स के, जो बहुत ही लोकप्रिय थे। ब्लूज़ द्वारा कॉर्ड स्वरक्रम के मामले में अपनी औपचारिक परिभाषा हासिल करने से पूर्व, उसे आध्यात्मिको के धर्मनिरपेक्ष समकक्ष के रूप में परिभाषित किया गया था। यह ग्रामीण अश्वेतों द्वारा बजाया जाने वाला निम्न संगीत था। संगीतकार जिस धार्मिक समुदाय से जुड़ा था उसके आधार पर, इस निम्न संगीत को बजाना कमोबेश पाप माना जाता था: ब्लूज़ शैतान का संगीत था। अतः संगीतकार दो वर्गों में बांटे गए: सुसमाचार और ब्लूज़ गायक, गिटार प्रचारक और गायक. बहरहाल, 1920 के दशक में जब अश्वेत संगीत की रिकॉर्डिंग शुरू हुई, दोनों वर्गों के संगीतकारों ने एकसमान तकनीकों का इस्तेमाल किया: कॉल-एंड-रेस्पॉन्स पैटर्न, ब्लू नोट्स और स्लाइड गिटार. सुसमाचार संगीत फिर भी ईसाई भजनों के साथ संगत संगीत स्वरूपों का इस्तेमाल कर रहा था और इसलिए अपने धर्मनिरपेक्ष समकक्ष की तुलना में ब्लूज़ द्वारा कम अंकित था।


title: ब्लूज़

text: अमेरिकी शीट संगीत प्रकाशन उद्योग ने बहुत अधिक रैगटाइम संगीत तैयार किया। 1912 तक, शीट संगीत उद्योग ने तीन लोकप्रिय ब्लूज़-जैसी संगीत रचनाओं को प्रकाशित किया था, जो टिन पैन एले का ब्लूज़ तत्वों के अवक्षिप्त अनुकरण था: "बेबी" एफ़. सील्स द्वारा "बेबी सील्स' ब्लूज़" (आर्टी मैथ्यूस द्वारा वाद्यवृंदकरण), हार्ट वैंड द्वारा "डलास ब्लूज़" और डब्ल्यू.सी. हैंडी द्वारा "द मेम्फ़िस ब्लूज़".


title: ब्लूज़

text: हैंडी औपचारिक रूप से प्रशिक्षित एक कलाकार, संगीतकार और वाद्य-वृंद व्यवस्थापक थे, जिन्होंने बैंड और गायकों के साथ, लगभग सिम्फ़ोनिक शैली में ब्लूज़ को अन्य वाद्य के लिए तैयार तथा वाद्य-वृंदीय व्यवस्था करते हुए लोकप्रिय बनाने में मदद की। वे एक लोकप्रिय और सर्जक संगीतकार बने और ख़ुद को "फ़ॉदर ऑफ़ ब्लूज़" के रूप में घोषित किया; तथापि, उनकी रचनाओं को ब्लूज़ का रैगटाइम और जैज़ के साथ फ़्यूशन के रूप में परिभाषित किया गया है, एक विलय जो क्यूबाई हाबानेरा रिदम के उपयोग से अनुकूलित किया गया है जो कि लंबे समय से रैगटाइम का हिस्सा रहा है; हैंडी की पहचान रचना "सेंट लुइस ब्लूज़" रही है।


title: ब्लूज़

text: 1920 के दशक में, हैंडी की वाद्य-वृंद रचनाओं और क्लासिक महिला ब्लूज़ कलाकारों के माध्यम से श्वेत दर्शकों तक पहुंचते हुए, ब्लूज़ अफ्रीकी-अमेरिकी और अमेरिका के लोकप्रिय संगीत का एक प्रमुख तत्व बन गया। ब्लूज़ बारों में अनौपचारिक प्रदर्शनों से विकसित होकर थिएटर में मनोरंजन करने लगा। थिएटर ओनर्स बुकर्स एसोसिएशन द्वारा ब्लूज़ प्रदर्शन का आयोजन कॉटन क्लब जैसे नाइट क्लब और मेम्फ़िस के बिएल स्ट्रीट के पास स्थित बार जैसे जूक के अड्डों पर किया जाने लगा। अमेरिकन रिकॉर्ड कॉर्पोरेशन, ओकेह रिकॉर्ड्स और पैरामाउंट रिकॉर्ड्स जैसी कई रिकॉर्ड कंपनियां अफ़्रीकी अमेरिकी संगीत को रिकॉर्ड करने लगी।


title: ब्लूज़

text: जैसे-जैसे रिकॉर्डिंग उद्योग बढ़ा, बो कार्टर, जिमी रॉड्जर्स (कंट्री गायक), ब्लाइंड लेमन जेफ़रसन, लोनी जॉनसन, टंपा रेड और ब्लाइंड ब्लेक जैसे कंट्री ब्लू कलाकार अफ़्रीकी-अमेरिकी समुदाय में बहुत लोकप्रिय हुए. केंटुकी में जन्मे सिलवेस्टर वीवर 1923 में पहले ऐसे कलाकार थे जिन्होंने स्लाइड गिटार शैली में रिकॉर्ड करवाया, जिसमें गिटार पर एक चाकू की धार या बोतल की टूटी गर्दन चलाई जाती है। स्लाइड गिटार डेल्टा ब्लूज़ का एक महत्वपूर्ण हिस्सा बन गया। 1920 दशक के प्रथम ब्लूज़ रिकॉर्डिंग को पारंपरिक, ग्रामीण कंट्री ब्लूज़ और अधिक परिष्कृत 'सिटी' या अर्बन ब्लूज़ के रूप में वर्गीकृत किया गया है।


title: ब्लूज़

text: कंट्री ब्लूज़ कलाकार अक्सर बिना संगत के या केवल एक बैंजो या गिटार के साथ संशोधन करते. 20वीं सदी में कंट्री ब्लूज़ की क्षेत्रीय शैलियों में व्यापक विविधता थी। (मिसिसिपी) डेल्टा ब्लूज़ स्लाइड गिटार की संगत में भावुक गायकी की मूल विरल शैली थी। कम रिकॉर्ड किए गए रॉबर्ट जॉनसन में शहरी और ग्रामीण ब्लूज़ के संयुक्त तत्व मौजूद थे। रॉबर्ट जॉनसन के अलावा, इस शैली के प्रभावशाली कलाकारों में शामिल हैं उनके पूर्ववर्ती चार्ली पैटन और सन हाउस. ब्लाइंड विली मॅक टेल और ब्लाइंड बॉय फ़ुलर जैसे गायकों ने दक्षिणपूर्वी " नाज़ुक और गीतात्मक" पाइडमॉन्ट ब्लूज़ परंपरा में प्रदर्शन दिया, जिसमें विस्तृत रैगटाइम-आधारित उंगली-चालन गिटार तकनीक का इस्तेमाल होता था। जॉर्जिया में भी परंपरा प्रारंभिक स्लाइड रही, जिस शैली के प्रतिनिधि थे कर्ली वीवर, टंपा रेड, "बारबेक्यु बॉब" हिक्स और जेम्स "कोकोमो" अर्नोल्ड.


title: ब्लूज़

text: जीवंत मेम्फ़िस ब्लूज़ शैली, जो मेम्फ़िस, टेनेसी के निकट 1920 और 1930 के दशक में विकसित हुई, मेम्फिस जग बैंड या गुस कैनन के जग स्टॉम्पर्स जैसे जग बैंडों द्वारा प्रभावित हुई। फ़्रैंक स्टोक्स, स्लीपी जॉन एस्टेस, रॉबर्ट विल्किन्स, जो मॅककॉय, केसी बिल वेल्डन और मिम्फ़िस मिनी जैसे कलाकारों ने वाशबोर्ड, फ़िडल, काज़ू या मैंडोलिन जैसे असामान्य वाद्ययंत्रों का इस्तेमाल किया। मेम्फिस मिनी अपने कलाप्रवीण गिटार शैली के लिए लोकप्रिय थी। पियानोवादक मेम्फ़िस स्लिम ने अपने कॅरिअर की शुरूआत मेम्फ़िस से की, लेकिन उनकी विशिष्ट शैली मधुर और कुछ झूमने वाले तत्वों से युक्त थी। मेम्फ़िस में अवस्थित कई ब्लूज़ कलाकार 1930 दशक के उत्तरार्ध और 1940 दशक के प्रारंभ में शिकागो चले गए और शहरी ब्लूज़ आंदोलन का हिस्सा बन गए, जिसने कंट्री म्यूज़िक और इलेक्ट्रिक ब्लूज़ का मिश्रण किया।


title: ब्लूज़

text: सिटी या शहरी शैलियां अधिक कूटबद्ध और विस्तृत थी जहां कलाकार अपने स्थानीय, निकटस्थ समुदाय के अंतर्गत नहीं था और उसे विशाल और विविध दर्शकों की अभिरुचियों के अनुकूल ढलना पड़ता. क्लासिक महिला शहरी और वाडेविल ब्लूज़ गायिकाएं 1920 के दशक में अधिक लोकप्रिय थे जिनमें शामिल हैं मैमी स्मिथ, गरट्रूड "मा" रेनी, बेसी स्मिथ और विक्टोरिया स्पाइवे. मैमी स्मिथ, जोकि ब्लूज़ कलाकार की तुलना में अधिक वाडेविल कलाकार थीं, 1920 में ब्लूज़ रिकॉर्ड करने वाली पहली अफ़्रीकी-अमेरिकी थीं; उनका दूसरा रिकॉर्ड, "क्रेज़ी ब्लूज़" की पहले ही महीने में 75,000 प्रतियां बिकीं. "मदर ऑफ़ ब्लूज़" मा रेनी और बेसी स्मिथ प्रत्येक ने "संभवतः कमरे के पीछे की ओर बहुत आसानी से अपनी आवाज़ पहुंचाने के लिए, केंद्रीय टोन के आस-पास [गाया]." स्मिथ "... एक असामान्य की पर गाना गाती और अपने ख़ुद के प्रदर्शन को समायोजित करने के लिए, मुरकियों में और नोट्स को खींचने में उनकी कलात्मकता अतिसुंदर, ज़ोरदार नियंत्रण सहित नायाब थी।" शहरी पुरुष कलाकारों में शामिल थे टंपा रेड, बिग बिल ब्रून्ज़ी और लेरॉय कैर जैसे युगीन लोकप्रिय अश्वेत कलाकार. द्वितीय विश्व युद्ध से पहले, टंपा रेड को कभी-कभी "गिटार का जादूगर" के रूप में संदर्भित किया जाता था। कैर ख़ुद पियानो बजाते और स्क्रैपर ब्लैकवेल गिटार पर संगत देते, एक प्रारूप जो 50 के दशक तक चार्ल्स ब्राउन और नैट "किंग" कोल के साथ भी जारी रहा।


title: ब्लूज़

text: बूगी वूगी 1930 और प्रारंभिक 1940 के दशक की एक और शहरी ब्लूज़ की महत्वपूर्ण शैली थी। जबकि शैली को अक्सर एकल पियानो के साथ जोड़ा जाता है, बूगी वूगी बैंड और छोटे कॉम्बो में, गायकों के साथ, एकल भाग के रूप में साथ इस्तेमाल किया जाता. बूगी वूगी शैली की विशेषताओं में नियमित बेस फ़िगर, एक ऑस्टिनैटो या रिफ़ और बायें हाथ के स्तरों में बदलाव, प्रत्येक कॉर्ड और स्वरकंपन को विस्तृत करते हुए और दायें हाथ में सजावट शामिल होती. बूगी-वूगी का शिकागो अवस्थित जिमी यानसे और बूगी-वूगी तिकड़ी (अलबर्ट एमन्स, पीट जॉनसन और मीडे लक्स ल्युइस) ने मार्ग प्रशस्त किया। शिकागो बूगी-वूगी कलाकारों में शामिल थे क्लैरेन्स "पाइन टॉप" स्मिथ और अर्ल हाइन्स, जिन्होंने "दाएं हाथ में आर्मस्ट्रॉन्ग ट्रम्पेट के समान मधुर कल्पनाओं सहित रैगटाइम पियानिस्टों के बाएं हाथ के प्रेरणादायक ताल को जोड़ा". प्रोफेसर लॉन्गहेयर की मधुर लुइसियाना शैली और हाल ही की, डॉ॰ जॉन क्लासिक रिदम और ब्लूज़ को ब्लूज़ शैलियों से मिश्रित करते हैं।


title: ब्लूज़

text: इस अवधि में एक और विकास था बिग बैंड ब्लूज़. कान्सास सिटी से संचालित होने वाले "टेरिटोरी बैंड", बेन्नी मोटेन ऑर्केस्ट्रा, जे मॅकशैन और काउंट बेसी ऑर्केस्ट्रा 12-बार ब्लूज़ वाद्य-यंत्रों के साथ, ब्लूज़ पर ध्यान केंद्रित कर रहे थे जैसे कि बैसी का "वन ओ'क्लॉक जंप" और "जंपिंग एट द वुडसाइड" तथा "गोइंग टु शिकागो" और "सेंट फ़ॉर यू यस्टरडे" जैसे गानों पर जिमी रशिंग का ऊधमी "ब्लूज़ शाउटिंग". एक प्रसिद्ध बिग बैंड ब्लूज़ धुन है ग्लेन मिलर का "इन द मूड". 1940 के दशक में, जंप ब्लूज़ शैली विकसित हुई। जंप ब्लूज़ बूगी-वूगी लहर से पनपी और बिग बैंड म्यूज़िक को दृढ़ता से प्रभावित किया। वह भावुक आवाज़ के साथ भड़कदार, अप-टेम्पो ध्वनि रचने के लिए रिदम खंड में सैक्सोफ़ोन या पीतल के वाद्य-यंत्र और गिटार का इस्तेमाल करता है। कान्सास सिटी, मिसौरी में बसे लूइस जॉर्डन और बिग जो टर्नर द्वारा जंप ब्लूज़ धुनों ने रॉक एंड रोल तथा रिदम एंड ब्लूज़ जैसी बाद की शैलियों के विकास को प्रभावित किया। डलास में जन्मे टी-बोन वाकर ने, जिन्हें अक्सर कैलीफ़ोर्निया ब्लूज़ शैली से जोड़ा जाता है, लोनी जॉनसन और लेरॉय कैर के अनुसार प्रारंभिक शहरी ब्लूज़ से जंप ब्लूज़ शैली में सफल परिवर्तन प्रदर्शित किया और 1940 के दशक में लॉस एंजिल्स में ब्लूज़-जैज़ दृश्य पर सिक्का जमाया.


title: ब्लूज़

text: कंट्री से अर्बन ब्लूज़ में परिवर्तन जो 1920 के दशक में शुरू हुआ था, हमेशा आर्थिक संकट और गरम बाज़ारी की क्रमिक तरंगों से संचालित हुआ और महा प्रवासन, ग्रामीण अश्वेतों का शहरी क्षेत्रों में जाने से जुड़ा. द्वितीय विश्व युद्ध के परिणामस्वरूप दीर्घकालीन गरम बाज़ारी ने द्वितीय महा प्रवासन, विशाल अफ्रीकी अमेरिकी आबादी को प्रवास के लिए प्रेरित किया, जिससे शहरी अश्वेतों की वास्तविक आय में भी महत्वपूर्ण वृद्धि हुई। नए प्रवासियों ने संगीत उद्योग के लिए एक नए बाज़ार का गठन किया। रेस रिकार्ड नाम गायब हो गया और रिदम एंड ब्लूज़ ने उसकी जगह ली। यह तेजी से विकसित होता बाज़ार बिलबोर्ड रिदम एंड ब्लूज़ चार्ट में प्रतिबिंबित हुआ। इस विपणन रणनीति ने शहरी ब्लूज़ म्यूज़िक के अंदर रुझान को संबलित किया, जैसे कि वाद्य-यंत्रों का प्रगामी विद्युतीकरण, उनका एम्प्लिफ़िकेशन और ब्लूज़ बीट, ब्लूज़ शफल का साधारणीकरण जो R&B में सार्वत्रिक बन गए। इस वाणिज्यिक धारा ने जैज़ और सुसमाचार संगीत सहित ब्लूज़ संगीत को महत्वपूर्ण ढंग से प्रभावित किया और R&B लहर का घटक बन गया।


title: ब्लूज़

text: 1950 के दशक में, द्वितीय विश्व युद्ध के बाद शिकागो, मेम्फ़िस, डेट्रॉइट और सेंट लुईस जैसे शहरों में इलेक्ट्रिक ब्लूज़ संगीत लोकप्रिय हो गया। इलेक्ट्रिक ब्लूज़ ने इलेक्ट्रिक गिटार, डबल बेस (धीरे-धीरे बेस गिटार ने उसकी जगह ली), ड्रम्स और माइक्रोफ़ोन के ज़रिए बजाया गया हार्मोनिका और एक PA सिस्टम या गिटार एम्प्लिफ़ायर का इस्तेमाल किया। 1948 के बाद से शिकागो इलेक्ट्रिक ब्लूज़ का केंद्र बन गया, जब मड्डी वाटर्स ने अपना पहला सफल "आई कान्ट बी सैटिस्फाइड" रिकॉर्ड करवाया. शिकागो ब्लूज़ शैली ज़्यादा हद तक मिसिसिपी ब्लूज़ से प्रभावित है, क्योंकि अनेक कलाकार मिसिसिपी क्षेत्र से स्थानांतरित हुए थे। हाउलिंग वुल्फ, मड्डी वाटर्स, विली डिक्सन और जिमी रीड मिसिसिपी में पैदा हुए थे और सभी महान प्रवासन के दौरान शिकागो स्थानांतरित हुए थे। उनकी शैली की विशेषता है इलेक्ट्रिक गिटार, कभी-कभी स्लाइड गिटार, हार्मोनिका और बेस तथा ड्रम का रिदम खंड. जे. टी. ब्राउन, जिन्होंने एल्मोर जेम्स, या जे.बी. लेनोइर के बैंड बजाए थे, ने भी सैक्सोफ़ोन का उपयोग किया, लेकिन ये एकल वाद्य-यंत्र के रूप में नहीं, बल्कि "समर्थन" या तालबद्ध सहायता के रूप में ज़्यादा इस्तेमाल हुए.


title: ब्लूज़

text: लिटल वाल्टर और सनी बॉय विलियमसन (राइस मिलर) प्रारंभिक शिकागो ब्लूज़ परिदृश्य के विख्यात हार्मोनिका (जिसे ब्लूज़ कलाकार "हार्प" कहते थे) वादक हैं। बिग वाल्टर होर्टन जैसे अन्य हार्प वादक भी प्रभावशाली थे। मड्डी वाटर्स और एल्मोर जेम्स अपने स्लाइड इलेक्ट्रिक गिटार के अभिनव प्रयोग के लिए जाने जाते थे। हाउलिंग वुल्फ़ और मड्डी वॉटर अपने गहरी, "पथरीली" आवाज़ के लिए जाने जाते थे।


title: ब्लूज़

text: बेसवादक और संगीतकार विली डिक्सन ने शिकागो ब्लूज़ परिदृश्य में प्रमुख भूमिका निभाई. उन्होंने इस अवधि के कई मानक ब्लूज़ गीतों को लिखा और संगीतबद्ध किया, जैसे कि "हूची कूची मैन", "आई जस्ट वान्ट टू मेक लव टू यू" (दोनों मड्डी वाटर्स द्वारा रचित) और "वैंग डैंग डूडल" तथा हाउलिंग वूल्फ़ के लिए "बैक डोर मैन". शिकागो ब्लूज़ शैली के अधिकांश कलाकारों ने शिकागो में स्थित चेस रिकॉर्ड्स और चेकर रिकॉर्ड्स लेबलों के लिए रिकॉर्ड किया। इस युग के छोटे ब्लूज़ लेबलों में शामिल हैं वी-जे रिकॉर्ड्स और जे.ओ.बी. रिकॉर्ड्स. 1950 दशक के प्रारंभ में, हावी शिकागो लेबल को मेम्फिस के सैम फ़िलिप्स सन रिकॉर्ड्स कंपनी ने चुनौती दी, जिसने बी.बी. किंग और 1960 में शिकागो आने से पहले हाउलिंग वुल्फ़ की रिकॉर्डिंग की। 1954 में फ़िलिप्स द्वारा एल्विस प्रेस्ली की खोज के बाद, सन लेबल ने तेजी से विस्तृत हो रहे श्वेत श्रोताओं की ओर ध्यान बदला और ज़्यादातर रॉक एंड रोल की रिकॉर्डिंग शुरू की।


title: ब्लूज़

text: 1950 के दशक में, ब्लूज़ का अमेरिकी लोकप्रिय संगीत की मुख्यधारा पर काफ़ी प्रभाव था। हालांकि चेस के लिए रिकॉर्डिंग करने वाले दोनों लोकप्रिय संगीतकार बो डिडले और चक बेरी शिकागो ब्लूज़ से प्रभावित थे, उनकी उत्साही वादन शैलियां ब्लूज़ के विषादात्मक पहलुओं से हट कर थी। शिकागो ब्लूज़ ने लुइसियाना ज़ाइडेको संगीत को भी प्रभावित किया, जहां क्लिफ़्टन चेनियर ब्लूज़ स्वराघात का उपयोग कर रहे थे। ज़ाइडेको संगीतकारों ने ब्लूज़ मानकों के इलेक्ट्रिक सोलो गिटार और काजुन वाद्य-वृंद व्यवस्था का इस्तेमाल किया।


title: ब्लूज़

text: 1950 दशक के उत्तरार्ध में, मैजिक सैम, बड्डी गइ और ओटिस रश द्वारा कोबरा रिकॉर्ड्स पर मार्ग प्रशस्त शिकागो वेस्ट साइड पर नई ब्लूज़ शैली उभरी. 'वेस्ट साइड साउंड' में रिदम गिटार, बेस गिटार और ड्रम्स से ज़ोरदार रिदमिक समर्थन था तथा गइ, फ्रेडी किंग, मैजिक स्लिम और लूथर एलिसन द्वारा परिष्कृत रूप से एम्प्लिफ़ाइड इलेक्ट्रिक लीड गिटार हावी था।


title: ब्लूज़

text: जॉन ली हुकर जैसे अन्य ब्लूज़ कलाकारों का प्रत्यक्ष प्रभाव था, जो शिकागो शैली से संबंधित नहीं थे। जॉन ली हुकर का ब्लूज़ अधिक "व्यक्तिगत" है, जो एकल इलेक्ट्रिक गिटार के साथ हुकर की गहरी मोटी आवाज़ पर आधारित है। हालांकि बूगी-वूगी द्वारा सीधे प्रभावित नहीं, उनकी "ग्रूवी" शैली को कभी-कभी "गिटार बूगी" कहा जाता है। उनकी पहली हिट "बूगी चिलेन", 1949 में R&B चार्ट पर #1 पर पहुंची.


title: ब्लूज़

text: 1950 दशक के अंत में, बेटन रोग के पास स्वैम्प ब्लूज़ शैली विकसित हुई जिसमें शामिल कलाकार हैं लाइटिंग स्लिम, स्लिम हार्पो, सैम मायर्स और जेरी मॅककेन, जो निर्माता जे.डी."जे" मिलर और एक्सेलो लेबल से जुड़े थे। जिमी रीड से अत्यधिक प्रभावित, स्वैम्प ब्लूज़ की गति धीमी है और लिटल वाल्टर या मड्डी वाटर्स जैसे शिकागो ब्लूज़ शैली के कलाकारों की तुलना में हार्मोनिका का सरल उपयोग है। इस शैली के गीतों में शामिल हैं "स्क्रैच माइ बैक", "शी ईज़ टफ़" और "आई एम ए किंग बी."


title: ब्लूज़

text: 1960 दशक के आरंभ तक, रॉक एंड रोल और सोल जैसे अफ़्रीकी अमेरिकी संगीत से प्रभावित शैलियां लोकप्रिय संगीत की मुख्यधारा का अंग बन चुकी थी। श्वेत कलाकारों ने अफ़्रीकी-अमेरिका संगीत को, अमेरिका और विदेश, दोनों में नए दर्शकों के सामने प्रदर्शित किया था। तथापि, मड्डी वाटर्स जैसे कलाकारों को अग्रभूमि में लाने वाली ब्लूज़ की लहर थम चुकी थी। बिग बिल ब्रूंज़ी और विली डिक्सन जैसे ब्लूज़ कलाकारों ने यूरोप में नए बाज़ारों की तलाश शुरू कर दी थी। डिक वाटरमैन और उनके द्वारा यूरोप में आयोजित ब्लूज़ समारोहों ने विदेश में ब्लूज़ म्यूज़िक के प्रचार में प्रमुख भूमिका निभाई. ब्रिटेन में, बैंडों ने यूएस ब्लूज़ लिजेंड्स का अनुकरण किया और ब्रिटेन के ब्लूज़-रॉक-बेस्ड बैंडों की पूरे 1960 दशक में प्रभावी भूमिका रही।


title: ब्लूज़

text: जॉन ली हुकर और मड्डी वाटर्स जैसे ब्लूज़ कलाकारों ने उत्साही दर्शकों के सामने प्रदर्शन जारी रखा, जिससे न्यूयॉर्क में जन्मे ताजमहल जैसे नए कलाकारों ने पारंपरिक ब्लूज़ में क़दम रखा। जॉन ली हुकर ने अपने ब्लूज़ की शैली को रॉक तत्वों के साथ मिश्रित किया और युवा श्वेत संगीतकारों के साथ बजाते हुए, संगीतमय शैली तैयार की जिसे 1971 के एल्बम "एंडलेस बूगी" में सुना जा सकता है। बी. बी. किंग का कलाप्रवीण गिटार तकनीक ने उन्हें "किंग ऑफ़ द ब्लूज़" का आधार-नाम दिलवाया. शिकागो शैली के विपरीत, किंग के बैंड ने स्लाइड गिटार या हार्प का इस्तेमाल ना करते हुए, सैक्सोफोन, ट्रम्पेट और ट्रोमबोन से मज़बूत ब्रास समर्थन का उपयोग किया। टेनेसी में जन्मे बॉबी "ब्लू" ब्लैंड, बी. बी. किंग के समान ही ब्लूज़ और R&B शैलियों में चलते रहे। इस अवधि के दौरान, फ़्रेडी किंग और अल्बर्ट किंग ने अक्सर रॉक और सोल कलाकारों (एरिक क्लैप्टन, बुकर टी और द MG) के साथ बजाया और उन संगीत शैलियों पर काफ़ी प्रभाव छोड़ा.


title: ब्लूज़

text: अमेरिका में नागरिक अधिकार का संगीत और मुक्त भाषण के आंदोलनों ने अमेरिकी रूट्स म्यूज़िक में दिलचस्पी और प्रारंभिक अफ़्रीकी अमेरिकी संगीत का पुनरुत्थान किया। इसके साथ ही, न्यूपोर्ट फ़ोक फ़ेस्टिवल जैसे जिमी बेस संगीत समारोहों ने नए दर्शकों के सामने पारंपरिक ब्लूज़ को पेश किया, जिसने युद्ध-पूर्व अकूस्टिक ब्लूज़ और सन हाउस, मिसिसिपी जॉन हर्ट, स्किप जेम्स और श्रद्धेय गेरी डेविस जैसे कलाकारों के प्रति रुचि जगाने में मदद की। क्लासिक युद्ध-पूर्व ब्लूज़ के कई संकलन याज़ू रिकॉर्ड्स द्वारा पुनः प्रकाशित किए गए। 1950 के दशक में शिकागो ब्लूज़ आंदोलन से जेबी लेनॉयर ने अकूस्टिक गिटार का इस्तेमाल करते हुए, कभी-कभी विली डिक्सन द्वारा अकूस्टिक बेस या ड्रम पर संगत सहित कई LP रिकॉर्ड करवाए. मूल रूप से यूरोप में वितरित उनके गीतों ने, नस्लवाद या वियतनाम युद्ध संबंधी राजनीतिक मुद्दों पर टिप्पणी की, जो उस अवधि के लिए असामान्य बात थी। उनके "अलबामा ब्लूज़" रिकॉर्डिंग के एक गीत में कहा गया:


title: ब्लूज़

text: शिकागो-स्थित पॉल बटरफ़ील्ड ब्लूज़ बैंड और ब्रिटिश ब्लूज़ आंदोलन की वजह से 1960 दशक के दौरान श्वेत दर्शकों की रुचि ब्लूज़ में बढ़ी. ब्रिटेन में ब्रिटिश ब्लू शैली विकसित हुई जैसे द एनिमल्स, फ़्लीटवुड मैक, जॉन मेयाल एंड द ब्लूसब्रेकर्स, द रोलिंग स्टोन्स, द यार्डबर्ड्स और क्रीम तथा आइरिश कलाकार रोरी गैलाघर डेल्टा या शिकागो ब्लूज़ परंपराओं से क्लासिक गाने प्रदर्शित कर रहे थे। लेड जेप्पलिन के कई पिछले हिट पारंपरिक ब्लूज़ गानों का वादन रहा था।


title: ब्लूज़

text: 1960 दशक के प्रारंभिक ब्रिटिश और ब्लूज़ संगीतकारों ने कैन्ड हीट, प्रारंभिक जेफ़रसन एयरप्लेन, जेनिस जोपलिन, जॉनी विंटर, द जे.गील्स बैंड, रै कूडर, तथा द आलमैन ब्रदर्स बैंड सहित, असंख्य अमेरिकी ब्लूज़ रॉक फ़्यूशन कलाकारों को प्रेरित किया। एक ब्लूज़ रॉक कलाकार, जिमी हेंड्रिक्स, उस समय अपने क्षेत्र में दुर्लभ था: एक अश्वेत आदमी जिसने साइकेडेलिक रॉक बजाया. हेंड्रिक्स एक कुशल गिटारवादक और अपने संगीत में विरूपण और प्रतिक्रिया के अभिनव प्रयोग में अग्रणी था। इन कलाकारों और दूसरों के माध्यम से ब्लूज़ संगीत ने रॉक संगीत के विकास को प्रभावित किया।


title: ब्लूज़

text: 1970 दशक की शुरूआत में, द टेक्सास रॉक-ब्लूज़ शैली उभरी, जिसने गिटार को एकल और रिदम भूमिकाओं में इस्तेमाल किया। वेस्ट साइड ब्लूज़ के विपरीत, टेक्सास शैली ने ज़ोरदार तरीक़े से ब्रिटिश रॉक-ब्लूज़ आंदोलन को प्रभावित किया। टेक्सास शैली के प्रमुख कलाकार हैं जॉनी विंटर, स्टीव रे वॉघन, द फ़ैबुलस थंडरबर्ड्स और ZZ टॉप. इन सभी कलाकारों ने 1970 दशक में अपनी संगीत यात्रा शुरू की, लेकिन अगले दशक तक वे प्रमुख अंतर्राष्ट्रीय सफलता हासिल नहीं कर सके।


title: ब्लूज़

text: 1980 के दशक से, अफ़्रीकी-अमेरिकी आबादी के कुछ हिस्सों में, विशेष रूप से जैकसन, मिसिसिपी और अन्य सुदूर दक्षिणी क्षेत्रों में ब्लूज़ के प्रति दिलचस्पी दुबारा बढ़ने लगी। अक्सर "सेल ब्लूज़" या "सदर्न सोल" के रूप में नामित, इस आंदोलन के मूल संगीत में जैकसन-आधारित मालाको लेबल पर दो विशिष्ट रिकॉर्डिंग की अप्रत्याशित सफलता ने फिर से जान फूंक दी: ZZ हिल का "डाउन होम ब्लूज़" (1982) और लिटल मिल्टन का "द ब्लूज़ इज़ ऑलराइट" (1984)। ब्लूज़ की इस रग पर काम करने वाले समकालीन अफ्रीकी अमेरिकी कलाकारों में शामिल है बॉबी रश, डेनिस लासेल, सर चार्ल्स जोन्स, बेट्टी लावेट्टे, मरविन सीसे और पेगी स्कॉट-एडम्स.


title: ब्लूज़

text: 1980 दशक के दौरान, ब्लूज़ पारंपरिक और नए रूप, दोनों में जारी रहा। 1986 में एल्बम "स्ट्रॉन्ग परसुएडर" ने रॉबर्ट क्रे को एक प्रमुख ब्लूज़ कलाकार के रूप में प्रस्तुत किया। स्टीव रे वॉन की पहली रिकॉर्डिंग, "टेक्सास फ़्लड", 1983 में जारी की गई और टेक्सास-स्थित गिटारवादक का अंतर्राष्ट्रीय मंच पर पदार्पण हुआ। 1989 ने "द हीलर" एल्बम के साथ जॉन ली हुकर की लोकप्रियता का पुनरुद्धार देखा. एरिक क्लैप्टन ने, जो ब्लूज़ ब्रेकर्स और क्रीम में अपने प्रदर्शन के लिए विख्यात थे, अपने एल्बम "अनप्लग्ड" के साथ 1990 के दशक में वापसी की, जिसमें उन्होंने अकूस्टिक गिटार पर कुछ मानक ब्लूज़ गाने बजाए. तथापि, 1990 दशक की शुरूआत में, डिजिटल मल्टीट्रैक रिकॉर्डिंग और अन्य तकनीकी विकास तथा नई विपणन रणनीतियां, जिनमें शामिल हैं वीडियो क्लिप निर्माण, जिसने लागते बढ़ा दी हैं और सहजता व आशु रचना को चुनौती देते हैं जो कि ब्लूज़ संगीत का महत्वपूर्ण घटक रहा है।


title: ब्लूज़

text: 1980 और 1990 के दशक में, "लिविंग ब्लूज़" और "ब्लूज़ रेव्यू" जैसे ब्लूज़ प्रकाशनों का वितरण शुरू हो गया, प्रमुख शहर ब्लूज़ समाज बनाने लगे, आउटडोर ब्लूज़ समारोह आम बन गए और ब्लूज़ के लिए अधिक संख्या में नाइट क्लब और आयोजन स्थल उभरे.


title: ब्लूज़

text: 1990 के दशक में, ब्लूज़ कलाकारों ने विविध संगीत शैलियों का पता लगाया, जैसा कि उदाहरण के लिए वार्षिक ब्लूज़ म्यूज़िक अवार्ड के प्रत्याशियों की व्यापक सरणी से, पहले जिस पुरस्कार का नाम W.C. हैंडी अवार्ड रखा गया था या सर्वश्रेष्ठ समकालीन और पारंपरिक ब्लूज़ एल्बम के लिए ग्रैमी पुरस्कार से देखा जा सकता है। समकालीन ब्लूज़ संगीत कई ब्लूज़ लेबलों द्वारा पोषित होता है जैसे कि: एलिगेटर रिकॉर्ड्स, रफ़ रिकॉर्ड्स, चेस रिकॉर्ड्स (MCA), डेलमार्क रिकॉर्ड्स, नॉर्थर्नब्लूज़ म्यूज़िक और वैनगार्ड रिकॉर्ड्स (आर्टेमिस रिकॉर्ड्स)। कुछ लेबल अपने दुर्लभ ब्लूज़ के पुनर्खोज और रीमास्टरिंग के लिए प्रसिद्ध हैं, जैसे कि अरहूली रिकॉर्ड्स, स्मिथसोनियन फोकवेज़ रिकॉर्डिंग्स (फ़ोकवेज़ रिकॉर्ड्स का उत्तराधिकारी) और याज़ू रिकॉर्ड्स (शानाची रिकॉर्ड्स)।


title: ब्लूज़

text: युवा कलाकार आज ब्लूज़ के सभी पहलुओं की तलाश कर रहे हैं, क्लासिक डेल्टा से लेकर अधिक रॉक उन्मुख ब्लूज़ तक, 1970 के बाद पैदा होने वाले कलाकार जैसे कि जॉन मेयर, केनी वेन शेफ़र्ड, शॉन कॉस्टेलो, शान्नोन कर्फ़मैन, एंथोनी गोम्स, शेमेकिया कोपलैंड, जॉनी लैंग, कोरी हैरिस, सुज़न टेडेशी, JW-जोन्स, जो बोनामासा, मिशेल मेलोन, नार्थ मिसिसिपी ऑलस्टार्स, एवरलास्ट, द ब्लैक कीज़, बॉब लॉग III, जोस पी और हिलस्टॉम्प ने अपनी ख़ुद की शैली विकसित की। मेम्फिस, टेक्सास में बसे विलियम डैनियल मॅकफ़ाल्स, जो "ब्लूज़ बॉय विली" के रूप में भी जाने जाते हैं, पारंपरिक ब्लूज़ के कलाकार हैं।


title: ब्लूज़

text: ब्लूज़ संगीत शैलियां, रूप (12-बार ब्लूज़), धुनें और ब्लूज़ स्केल ने जैज़, रॉक और लोकप्रिय संगीत जैसे कई अन्य संगीत शैलियों को प्रभावित किया है। लुईस आर्मस्ट्रॉन्ग, ड्यूक एलिंगटन, माइल्स डेविस और बॉब डिलॉन जैसे विशिष्ट जैज़, फ़ोक या रॉक कलाकारों ने महत्वपूर्ण ब्लूज़ रिकॉर्डिंग में प्रदर्शन किया है। ब्लूज़ स्केल को अक्सर हैरोल्ड आर्लेन के "ब्लूज़ इन द नाइट", ब्लूज़ बैलाड जैसे "सिन्स आई फ़ेल फ़ॉर यू" और "प्लीज़ सेंड मी समवन टू लव" जैसे लोकप्रिय गानों, तथा जार्ज जर्शविन के "रैप्सोडी इन ब्लू" और "कनसर्टो इन F" जैसे वाद्यवृंदीय रचनाओं में भी प्रयुक्त होता है। जर्शविन के दूसरे "प्रेलूड" के लिए एकल पियानो शास्त्रीय ब्ल्यूज़ का एक दिलचस्प उदाहरण है, जिसमें फ़ार्म की शैक्षिक सख्ती को बनाए रखा गया है। ब्लूज़ स्केल आधुनिक लोकप्रिय संगीत में सर्वव्यापी है और कई मोडल फ़्रेम सूचित करता है, विशेषकर रॉक म्यूज़िक में प्रयुक्त लैडर ऑफ़ थर्ड (उदा. "ए हार्ड डेज़ नाइट")। ब्लूज़ फ़ार्म टेलीविज़न पर प्रस्तुत होने वाले "बैटमैन" के थीम में, किशोरों के चहेते फ़ेबियन हिट "टर्न मी लूज़", कंट्री म्यूज़िक के सितारे जिमी रोड्जर्स के संगीत और गिटारवादक/गायक ट्रेसी चैपमैन के हिट "गिव मी वन रीज़न" में प्रयुक्त हुआ है।


title: ब्लूज़

text: R&B म्यूज़िक के मूल को स्पिरिचुअल्स और ब्लूज़ में ढूंढ़ा जा सकता है। संगीतात्मक रूप से, स्पिरिचुअल्स न्यू इंग्लैंड के समवेत भजन संप्रदायों के वंशज थे और विशेषकर आइज़ैक वाट के भजन, अफ़्रीकी रिदम और कॉल-एंड-रेस्पॉन्स फ़ार्म के साथ मिश्रण. अफ्रीकी अमेरिकी समुदाय में स्पिरिचुअल्स या धार्मिक गीतों को बेहतर तरीक़े से "लो-डाउन" ब्लूज़ में प्रलेखित किया गया है। आध्यात्मिक गायन इसलिए विकसित हुआ क्योंकि अफ्रीकी-अमेरिकी समुदाय ख्रीस्तयाग या पूजा सभाओं के लिए एकत्रित होते थे, जिन्हें शिविर बैठक कहा जाता था।


title: ब्लूज़

text: स्किप जेम्स, चार्ली पैटन, जार्जिया टॉम डोरसे जैसे प्रारंभिक कंट्री ब्लूज़मेन कंट्री और शहरी ब्लूज़ बजाते थे और वे आध्यात्मिक गायन से प्रभावित थे। डोरसे ने सुसमाचार संगीत को लोकप्रिय बनाने में मदद की। सुसमाचार संगीत गोल्डन गेट चौकड़ी के साथ 1930 के दशक में विकसित हुआ। 1950 के दशक में, सैम कुक, रे चार्ल्स और जेम्स ब्राउन द्वारा सोल म्यूज़िक में सुसमाचार और ब्लूज़ संगीत के तत्वों का इस्तेमाल किया गया। 1960 और 1970 के दशक में सुसमाचार और ब्लूज़, सोल ब्लूज़ में मिल गए। 1970 दशक का फ़ंक म्यूज़िक सोल से प्रभावित था; फ़ंक को हिप-हॉप और समकालीन R&B के पूर्ववर्ती के रूप में देखा जा सकता है।


title: ब्लूज़

text: द्वितीय विश्व युद्ध से पूर्व, ब्लूज़ और जैज़ के बीच सीमाएं कम स्पष्ट थीं। सामान्यतः जैज़ में ब्रास बैंड से उत्पन्न होने वाली हार्मोनिक संरचनाएं शामिल थीं, जबकि ब्लूज़ में 12-बार ब्लूज़ जैसे ब्लूज़ फ़ार्म रहे हैं। तथापि, 1940 दशक के जंप ब्लूज़ में दोनों शैलियों का मिश्रण किया गया। द्वितीय विश्व युद्ध के बाद, ब्लूज़ का जैज़ पर काफी प्रभाव पड़ा. चार्ली पार्कर के "नाऊ इज़ द टाइम" जैसे बिबॉप क्लासिक्स में पेंटाटोनिक स्केल और ब्लूज़ नोट्स सहित ब्लूज़ फ़ार्म का उपयोग किया गया।


title: ब्लूज़

text: बिबॉप ने नृत्य के लिए संगीत की लोकप्रिय शैली से, "उच्च-कला" कम-अभिगम्य, प्रमस्तिष्कीय "संगीतकारों का संगीत" के तौर पर जैज़ की भूमिका में एक बड़ा बदलाव अंकित किया। दोनों ब्लूज़ और जैज़ के दर्शकों में विभाजन हुआ और ब्लूज़ और जैज़ के बीच की सीमा अधिक स्पष्ट हो गई। जैज़ और ब्लूज़ के बीच की सीमाओं पर खड़े कलाकारों को जैज़-ब्लूज़ उपवर्ग में वर्गीकृत किया गया।


title: ब्लूज़

text: ब्लूज़ की ट्वेल्व-बार संरचना और ब्लूज़ स्केल का रॉक एंड रोल संगीत पर प्रमुख प्रभाव था। रॉक एंड रोल को "ब्लूज़ विथ ए बैकबीट" कहा गया; कार्ल पर्किन्स ने रॉकेबिली को "ब्लूज़ विथ ए कंट्री बीट" कहा. रॉकेबिलीज़ के लिए भी कहा जाता है ब्लूग्रास बीट बजाए जाने वाले ट्वेल्व-बार ब्लूज़ थे। "हाउंड डॉग" अपने असंशोधित ट्वेल्व-बार संरचना के साथ (हार्मोनी और बोल दोनों) और टोनिक के फ़्लैट थर्ड पर केंद्रित धुन (और सबडामिनंट का फ्लैट सेवेंथ), ब्लूज़ गीत है जो रॉक एंड रोल में रूपांतरित हुआ। जेरी ली लुईस की रॉक एंड रोल शैली ब्लूज़ और उससे व्युत्पन्न बूगी-वूगी द्वारा काफ़ी प्रभावित थी। उनकी संगीत शैली वास्तव में रॉकेबिली नहीं थी पर उसे अक्सर असली रॉक एंड रोल कहा गया (जो लेबल वह कई अफ़्रीकी-अमेरिकी रॉक एंड रोल कलाकारों के साथ साझा करता है)।


title: ब्लूज़

text: प्रारंभिक कंट्री म्यूज़िक ब्लूज़ के साथ अनुप्राणित किया गया। जिमी रोड्जर्स, मून मलिकन, बॉब विलिस, बिल मोनरो और हैंक विलियम्स सभी ने ख़ुद को ब्लूज़ गायक माना है और उनके संगीत में ब्लूज़ की अनुभूति है जो एड्डी ऑर्नल्ड के कंट्री पॉप से अलग है। 1970 दशक-युगीन विली नेल्सन और वेलॉन जेनिंग्स के अधिकांश "बहिष्कृत" कंट्री म्यूज़िक भी ब्लूज़ से लिए गए हैं। जब जेरी ली लुईस 1950 दशक की रॉक एंड रोल शैली के ह्रास के बाद कंट्री की ओर लौटे, उन्होंने ब्लूज़ की अनुभूति के साथ कंट्री को गाया और अक्सर अपने एल्बमों में ब्लूज़ मानकों को जोड़ा.गाया अपने देश के साथ एक ब्लूज़ अक्सर शामिल है और ब्लूज़ लग रहा है। कई प्रारंभिक रॉक गाने ब्लूज़ पर आधारित हैं: "देट्ज़ ऑल राइट मामा", "जॉनी बी. गुडे", "ब्लू सुएड शूज़", "होल लॉट ऑफ़ शेकिंग गोईंग ऑन", "शेक, रैटल, एंड रोल" और "लॉन्ग टॉल सैली". प्रारंभिक अफ्रीकी-अमेरिकी रॉक संगीतकारों ने ब्लूज़ म्यूज़िक के लैंगिक और वक्रोक्ति को बनाए रखा: "गॉट अ गैल नेम्ड सू, नोस व्हाट टू डू" ("टूटी फ़्रूटी", लिटल रिचर्ड) या "सी द गर्ल विथ द रेड ड्रेस ऑन, शी कैन डू द बर्डलैंड ऑल नाइट लॉन्ग" ("व्हाट वुड आई से", रे चार्ल्स)।


title: ब्लूज़

text: जैज़, रॉक एंड रोल, हेवी मेटल म्यूज़िक, हिप हॉप म्यूज़िक, रेगी, कंट्री म्यूज़िक और पॉप म्यूज़िक की तरह ब्लूज़ पर भी "शैतान का संगीत" होने और हिंसा को भड़काने तथा अन्य ख़राब व्यवहार का आरोप लगाया गया। 20वीं सदी के प्रारंभ में, ब्लूज़ को बदनाम माना जाता था, खास कर श्वेत श्रोता 1920 दशक के दौरान ब्लूज़ सुनने लगे थे। बीसवीं सदी की शुरूआत में, W.C. हैंडी पहले व्यक्ति थे जिन्होंने अश्वेत अमेरिकियों के बीच ब्लूज़-प्रभावित संगीत को लोकप्रिय बनाया।


title: ब्लूज़

text: 1960 तथा '70 के दशक में ब्लूज़ पुनरुद्धार के दौरान, अकूस्टिक ब्लूज़ के कलाकार ताजमहल और लोकप्रिय टेक्सास ब्लूसमैन लाइटनिंग हॉपकिन्स ने संगीत रचना की और प्रदर्शन दिया, जिसे प्रसिद्ध और समीक्षकों द्वारा बहुप्रशंसित फ़िल्म "साउंडर" (1972) में विशेष रूप में शामिल किया गया। फिल्म के लिए ताजमहल ने चलचित्र के लिए सर्वश्रेष्ठ मूल संगीत रचना के लिए ग्रैमी नामांकन और BAFTA नामांकन अर्जित किया। लगभग 30 साल बाद, महल ने 2001 में प्रदर्शित फ़िल्म "सॉन्गकैचर" में एक बैंजो संगीत-रचना, क्लॉ-हैमल शैली के लिए ब्लूज़ लिखा और प्रदर्शित किया, जिसमें कहानी अप्पालाचिया के रूट्स म्यूज़िक के संरक्षण पर केंद्रित थी।


title: ब्लूज़

text: संभवतः ब्लूज़ शैली के संगीत का सर्वाधिक दृश्य नमूना 20वीं सदी के 1980 में सामने आया, जब डैन ऐक्राइड और जॉन लैंडिस ने फ़िल्म "द ब्लूज़ ब्रदर्स" जारी किया। फ़िल्म ने रे चार्ल्स, जेम्स ब्राउन, कैब कैलोवे, अरेथा फ़्रैंकलिन और जॉन ली हूकर जैसे कई रिदम एंड ब्लूज़ शैली के जीवित बहुत ही प्रभावशाली कलाकारों को आकर्षित किया। गठित बैंड ने ब्लूज़ ब्रदर्स खेमे के तहत सफल दौरा भी शुरू किया। 1998 में "ब्लूज़ ब्रदर्स 2000" की उत्तरकथा पेश की गई, हालांकि जिसने अधिक आलोचनात्मक और वित्तीय सफलता हासिल नहीं की, पर उसमें बड़ी संख्या में बी.बी.किंग, बो डिडले, एरिका बाडु, एरिक क्लैप्टन, स्टीव विनवुड, चार्ली मसलव्हाइट, ब्लूज़ ट्रैवलर, जिमी वॉन, जेफ़ बैक्सटर जैसे ब्लूज़ कलाकार शामिल थे।


title: ब्लूज़

text: 2003 में, मार्टिन स्कोर्सीस ने विशाल दर्शकों के सामने ब्लूज़ को बढ़ावा देने के लिए महत्वपूर्ण प्रयास किए। उन्होंने "द ब्लूज़" नामक PBS के लिए वृत्तचित्र की श्रृंखला में भाग लेने के लिए क्लिंट ईस्टवुड और विम वेंडर्स जैसे कई प्रसिद्ध निर्देशकों को निमंत्रित किया। उन्होंने उच्च गुणवत्ता वाले सीडी की एक श्रृंखला में प्रमुख ब्लूज़ कलाकारों के संकलन के गायन में भाग लिया। ब्लूज़ गिटारवादक और गायक केब' मो' ने अपने "अमेरिका, द ब्यूटिफ़ुल" के ब्लूज़ गायन का प्रदर्शन 2006 में द वेस्ट विंग टेलीविज़न श्रृंखला के अंतिम सीज़न के समापन में किया।


title: ख़ुबानी का मीठा

text: ख़ुबानी का मीठा हैदराबादी बिरयानी के बाद परोसने के लिए एक उपयुक्त मिठाई है। ख़ुबानी और कस्टर्ड से बनती यह एक विशिष्ठ मिठाई है।


title: ख़ुबानी का मीठा

text: इसमें हल्के से खट्टास की महक वाली मीठी ख़ुबानी की प्युरी में इलायची और केसर जैसे भारतीय मसालों का समावेश है और इसे मलाइदार वैनिला कस्टर्ड पर परोसा जाता है।


title: ख़ुबानी का मीठा

text: कुरकुरे सूके मेवे की सजावट से यह मिठाई शाही और शानदार बनती है। ख़ुबानी का मीठा हैदराबादी शादी में परोसे जाने वाले अत्यावाश्यक व्यंजन है।


title: अम्बिका नदी

text: अम्बिका नदी (Ambika River) भारत के गुजरात और महाराष्ट्र राज्यों में बहने वाली एक नदी है। यह महाराष्ट्र के नाशिक ज़िले में सतपुड़ा पहाड़ियों में उत्पन्न होती है और 136 किमी का मार्ग तय करने के बाद अरब सागर में बह जाती है। इसका जलसम्भर क्षेत्रफल 2715 वर्ग किमी है। गिरा जलप्रपात इसी नदी पर स्थित है।


title: नादौन विधानसभा निर्वाचन क्षेत्र, हिमाचल प्रदेश

text: नादौन विधानसभा निर्वाचन क्षेत्र हिमाचल प्रदेश विधानसभा के 68 निर्वाचन क्षेत्रों में से एक है। हमीरपुर जिले में स्थित यह निर्वाचन क्षेत्र अनारक्षित है। 2012 में इस क्षेत्र में कुल 80,482 मतदाता थे।


title: धौलाना

text: धौलाना (Dhaulana) भारत के उत्तर प्रदेश राज्य के हापुड़ ज़िले में स्थित एक गाँव है। यह उस ज़िले में एक तहसील का दर्जा रखता है।


title: नरसिंह चिंतामन केलकर

text: नरसिंहन चिंतामन केलकर या तात्यासाहेब केलकर (२४ अगस्त, १८७२- १४ अक्तूबर, १९४७) एक उल्लेखानीय साहित्यकार थे जिन्हें 'साहित्य-सम्राट' की उपाधि से अलंकृत किया गया था। ये केसरी-महारत्त समाचार-पत्र के ४१ वर्षों तक संपादक रहे थे। इसके साथ ही ये केसरी न्यास के न्यासी (ट्रस्टी) भी थे।


title: नरसिंह चिंतामन केलकर

text: इन्होंने कला स्नातक व विधि स्नातक किया था। बाद में इन्होंने सतारा में वकालत की। इनको बालगंगाधर तिलक द्वारा १८६९ में मुंबई बुलाया गया था। १९१६ में इन्होंने तिलक के साठवें जन्मदिवस के आयोजन के लिए सक्रिय भाग लिया, व एक लाख रुपए का चंदा जमा किया। १९२० में तिलक की मृत्यु उपरांत कांग्रेस में तिलक समर्थकों के अग्रणी रहे। ये १९२४-१९२९ तक वाइसरॉय परिषद के सदस्य भी रहे थे। ये अखिल भारतीय हिन्दू महासभा के दो बार अध्यक्ष निर्वाचित हुए (१९२८-जबलपुर सत्र एवं १९३२-दिल्ली सत्र)।


title: नरसिंह चिंतामन केलकर

text: नरसिंह चिंतामणि केलकर का जन्म मिरज (महाराष्ट्र) में हुआ था। हाईस्कूल और कालेज में उन्होने अंग्रेजी एवं संस्कृत साहित्य का विशेष अध्ययन किया और उनकी साहित्यिक प्रतिभा पल्लवित हुई। बी. ए., एल-एल. बी. होने के पश्चात् वे लोकमान्य तिलक के अंग्रेजी समाचार पत्र मराठा के संपादक हुए। इस प्रकार सन् 1947 तक वे मराठा, केसरी तथा सह्याद्रि (मासिकपत्र) जैसे लोकप्रिय एवं प्रौढ़ समाचारपत्रों के संपादक रहे।


title: नरसिंह चिंतामन केलकर

text: वे न केवल व्यवसायी संपादक वरन् सव्यसाची साहित्यिक भी थे। संपादन करते हुए उन्होंने मालाकार चिपलूणकर की प्रौढ़ निबंधशैली का उत्कर्ष किया। इन्होंने निबंध, जीवनी, नाटक, इतिहास, साहित्यशास्त्र, उपन्यास, विनोद, यात्रावर्णन आदि अनेक साहित्यरूपों में अपनी प्रौढ़ कृतियों द्वारा अच्छा योग दिया। इनकी निबंधरचना इतनी विविध, विपुल और कलापूर्ण है कि मराठी में कदाचित् ही किसी एक व्यक्ति ने इनकी टक्कर का निबंधप्रणयन किया हो। इनकी निबंधरचना लगभग पाँच हजार पृष्ठों की है।


title: नरसिंह चिंतामन केलकर

text: इनके 1. गैरीबाल्डी चरित्र 2. आयरिश देशभक्तों के चरित्र, 3. लोकमान्य तिलक का त्रिखंडात्मक बृहत् चरित्र (लगभग तीन हजार पृष्ठों का) और 4. आत्मकहानी (लगभग आठ सौ पृष्ठों की) की रचनाकर चरित्रसाहित्य को खूब संपन्न किया। इनका ऐतिहासिक संशोधनयुक्त मराठे व इंग्रज ग्रंथ पठनीय और संग्रहणीय है। वैसे ही 'सुभाषित और विनोद' नामक प्रौढ़ ग्रंथ का प्रणयान कर इन्होंने हास्य रस का शास्त्रीय शैली से प्रतिपादन किया है।


title: नरसिंह चिंतामन केलकर

text: केलकर सफल समीक्षक भी थे। इन्होंने लगभग सौ भिन्न प्रकार के ग्रंथों के मार्मिक परिचय लिखे और बीसों ग्रंथों की उद्बोधक समालोचनाएँ कीं। वे मराठी के दूसरे साहित्यसम्राट कहे जाते हैं। अपने सामर्थ्य के अनुसार इन्होंने देश सेवा में भी योग दिया। 1947 ई. में इनका निधन हुआ।


title: फोवो जलसन्धि

text: यह जलसंधि न्यूजीलैंड़ के दक्षिणी द्वीप को स्टीवार्ट द्वीप से अलग करती है, यह तस्मान सागर में स्थित है।


title: काली बाड़ी छिंदवाड़ा

text: काली बाड़ी (बांग्ला : কালীবাড়ি = काली मंदिर), मध्य प्रदेश के छिंदवाड़ा शहर में स्थित देवी काली को समर्पित एक मंदिर है। इसकी स्थापना 1995 में हुई थी। मंदिर की वास्तुशैली कोलकाता के पास स्थित प्रसिद्ध दक्षिणेश्वर काली मंदिर के जैसी है। अपनी अनूठी वास्तुकला के लिए समूचे मध्य भारत मे यह मंदिर प्रसिद्ध है। वर्त्तमान समय में, यह मंदिर मध्य भारत के प्रमुख पर्यटनस्थलों में से एक है, तथा देवी मां काली के श्रद्धालुओं हेतु एक पवित्र तीर्थस्थल के समान महत्व रखता है।


title: काली बाड़ी छिंदवाड़ा

text: भारतीय राज्य मध्यप्रदेश का घने जंगलों से घिरा शहर छिंदवाड़ा हैं, जो की सतपुड़ा की पहडियॉ पर औसत समुद्र तल से लगभग 675 मीटर (2,215 फीट) की ऊंचाई पर बसा हुआ है। काली बाड़ी, छिंदवाड़ा शहर की एक पहाड़ी, जिसे काली बाड़ी हिल्स के नाम से जाना जाता हैं, पर बना हुआ हैं।


title: काली बाड़ी छिंदवाड़ा

text: काली बाड़ी हिल्स से चित्रोमय छिंदवाड़ा शहर का बहुत ही सुंदर व मनोरम दृश्य देखने को मिलता हैं। सांय काल मे काली बाड़ी से सूर्यास्त का मनभावक दृश्य देखने , अनायास ही लोग काली बाड़ी की तरफ खिंचे चले आते हैं।


title: काली बाड़ी छिंदवाड़ा

text: यह मंदिर छिंदवाड़ा शहर के मध्य में स्थित है। छिंदवाड़ा निकटवर्ती शहरों नागपुर, जबलपुर, भोपाल तथा शेष भारत से रेल व सड़क द्वारा बहुत अच्छी तरह से जुड़ा हुआ हैं। छिंदवाड़ा रेलवे स्टेशन और सिटी बस टर्मिनल, दोनों ही मंदिर से 2 किमी दूर हैं। निकटतम हवाई अड्डे छिंदवाड़ा (5 किमी) और नागपुर (120 किमी) में स्थित है।


title: काली बाड़ी छिंदवाड़ा

text: काली पूजा (दिवाली), दुर्गा पूजा, संक्रांति, नवरात्रि, बसंत पंचमी जैसे विभिन्न अवसरों पर, हजारों की संख्या में भक्त, पूजा के लिए मंदिर प्रांगण में एकत्रित होते हैं। पहेला वैशाख (बंगाली नव वर्ष), रवींद्र जयंती, श्री रामकृष्ण परमहंस, सारदा देवी तथा स्वामी विवेकानंद के जन्मोत्सव व पुण्यतिथि पर विभिन्न त्योहार यहां आयोजित किए जाते हैं। मंदिर के सामुदायिक हॉल में विभिन्न सांस्कृतिक कार्यक्रम आयोजित किए जाते हैं।


title: काली बाड़ी छिंदवाड़ा

text: छिंदवाड़ा शहर में काली बड़ी निर्माण की मांग बहुत समय से चल रही थी। काली बाड़ी के निर्माण के लिए छिंदवाड़ा जिले के सभी धर्मों के लोगों द्वारा कई वर्षों की माँगों को देखते हुए, काली बाड़ी निर्माण समिति के नाम से एक समिति गठन की रुपरेखा प्रस्तवित की गई।


title: काली बाड़ी छिंदवाड़ा

text: बंगाली दुर्गा पूजा समिति छिंदवाड़ा, जो की जिले का सबसे पुराना बंगाली सांस्कृतिक संगठन हैं, के उत्साही सदस्यों का एक समूह आगे आया, और इस प्रकार काली बाड़ी निर्माण समिति का गठन हुआ।


title: काली बाड़ी छिंदवाड़ा

text: जिस तरह हर बड़ी नदी की शुरुआत एक छोटी धारा स्त्रोत के साथ होती हैं, ठीक उसी प्रकार काली बाड़ी निर्माण समिति ने भी विनम्र शुभारम्भ किया।


title: काली बाड़ी छिंदवाड़ा

text: समिति ने काली बड़ी हिल्स को सर्वोचित स्थान पाया। इस उपरांत मंदिर का ब्लूप्रिंट तैयार किया गया, काली बाड़ी का मॉडल बनाया गया और मंदिर निर्माण के लिए आवश्यक कार्यवाही की गई।


title: काली बाड़ी छिंदवाड़ा

text: जिले के सभी निवासियों के भारी समर्थन और भागीदारी के साथ, अति सुंदर व् प्राचीन सफेद संगमरमर से मंदिर व् परिसर का निर्माण कार्य पूरा हुआ। तत्पश्चात सभी धार्मिक अनुष्ठानों के साथ नए मंदिर के गर्भगृह में मां काली की मूर्ति स्थापित की गईं। काली मंदिर के निर्माण के साथ साथ प्रांगण में भगवान शिव की मूर्ति की स्थापना भी एक नवनिर्मित शिव मंदिर में की गई।


title: काली बाड़ी छिंदवाड़ा

text: काली बाड़ी छिंदवाड़ा को एक स्थानीय शासी समिति द्वारा नियंत्रित किया जाता है, जिसे काली बाड़ी समन्वय व् अनुशीलन समिति के नाम से जाना जाता है।


title: काली बाड़ी छिंदवाड़ा

text: यह समिति धनराशि की व्यवस्था करने, विभिन्न कानूनी अनुमोदन लेने, जिला प्रशासन के साथ समन्वय करने, विभिन्न प्रकार की गतिविधियों का आयोजन करने, त्योहारों के दौरान भीड़ को नियंत्रित करने, दैनिक पूजा और आरती, पूजा के बाद भोग-प्रसाद का आयोजन करने, तिथियों के बारे में समुदाय को सूचित करने के लिए जिम्मेदार है।


title: काली बाड़ी छिंदवाड़ा

text: इसके साथ ही समिति, काली बाड़ी के रखरखाव, नवीनीकरण, मंदिर परिसंपत्ति की सुरक्षा, कानून व् व्यवस्था का अनुपालन एवं अनुशासन बनाए रखने के उत्तरदायित्व का परिनिर्वाहण भी करती हैं


title: काली बाड़ी छिंदवाड़ा

text: मुख्य मिशन सामंजस्यपूर्ण, सामाजिक, सांस्कृतिक, नैतिक मूल्यों और विश्वासों का प्रचार करना और राष्ट्र की महान आध्यात्मिक विरासत के साथ सार्वभौमिक भाईचारे की भावना को बढ़ावा देना है।


title: काली बाड़ी छिंदवाड़ा

text: काली बाड़ी छिंदवाड़ा का प्राथमिक उद्देश्य प्रस्तावित धर्मशाला, विद्यालय, धर्मार्थ औषधालय और सभी के लिए सामुदायिक हॉल के निर्माण सम्बंधित सभी आवश्यकताओं की पूर्ति व् प्रबंधन करना है।


title: काली बाड़ी छिंदवाड़ा

text: काली बाड़ी सतपुड़ा की सुरम्य पहाड़ियों पर स्थित है। सतपुड़ा श्रेणी अपने वनांचल, विविध वनस्पतियों और जीवों के लिए विश्वविख्यात हैं। घने जंगल, हरे भरे खेत, नदियां और विभिन्न जंगली जंतु जानवर सतपुड़ा घाटी की पहचान है।


title: काली बाड़ी छिंदवाड़ा

text: कान्हा, पेंच राष्ट्रीय उद्यान, सतपुड़ा राष्ट्रीय उद्यान, पचमढ़ी बायोस्फीयर रिजर्व सहित कई राष्ट्रीय उद्यान मंदिर से कुछ ही घंटों की दूरी में स्थित हैं।


title: काली बाड़ी छिंदवाड़ा

text: ऑरेंज सिटी नागपुर (120 किमी), मार्वल सिटी जबलपुर (205 किमी) और लेक सिटी भोपाल (325 किमी) निकटतम मेट्रो शहर हैं।


title: काली बाड़ी छिंदवाड़ा

text: मंदिर प्रांगण में स्वतंत्रता दिवस (भारत), गणतन्त्र दिवस (भारत) आदि राष्ट्रिय उत्सव जैसे कई त्योहार मनाये जाते हैं।


title: काली बाड़ी छिंदवाड़ा

text: मंदिर प्रांगण में समय समय पर नि:शुल्क चिकित्सा शिविरों का आयोजन किया जाता हैं। इसके साथ साथ बांग्ला पाठशाला भी चलाई जाती हैं।


title: पाउना ब्रजबासी

text: पाउना ब्रजबासी एक मणिपुरी सेनानायक थे। उनका जन्म 1833 में हुआ था। बाद में उन्होंने मणिपुर साम्राज्य की सेना में प्रवेश किया। सन् 1891 तक मेजर के पद पर पहुंच गए। उसी वर्ष ब्रिटिश साम्राज्य के विरुद्ध युद्ध (आंग्ल-मणिपुर युद्ध) में उन्होने अपनी वीरता का प्रदर्शन किया। अंग्रेजों के साथ झड़प में अपने सैनिकों की हार के बाद, शत्रु पक्ष ने प्रस्ताव दिया था कि यदि ब्रजबासी उनकी तरफ से लड़ने को तैयार हों तो उन्हे जीवनदान दिया जा सकता है। ब्रजबासी ने इसे अस्वीकार कर दिया और अपने प्राणों को न्यौछावर कर दिया। उनका यह सुकृत्य मणिपुर के लोकजीवन में गहराई तक प्रविष्ट कर गया है। उनकी स्मृति को अविरल बनाये रखने के लिये उनकी एक प्रतिमा स्थापित की गयी है।


title: मुँह बोली शादी

text: मुँह बोली शादी एक सोनी पर आने वाला धारावाहिक है। यह 23 फरवरी 2015 से शुरू हुआ और 19 जून 2015 को समाप्त हुआ। यह सोमवार से गुरुवार रात 8:30 से 9:00 बजे तक देता था। इसमें मुख्य किरदार में फहद अली और जलक देसाई हैं।


title: गद्दा

text: गद्दा एक चौकोर वस्तु होती है जिसे मनुष्य के लेटने के लिए बनाया जाता है। गद्दे आम तौर पर एक या दो व्यक्तियों के लिए बनाए जाते हैं और इन्हें आम तौर पर पलंग पर रखा जाता है, यद्यपि इन्हें फ़र्श जैसी किसी अन्य ठोस सतह पर भी रखा जा सकता है। गद्दे आम तौर पर भारी कपड़े से बने होते हैं और इनके अन्दर रूई, फ़ोम, नारियल के रेशे जैसी चीज़ें भरी जाती हैं। कुछ गद्दों के अन्दर स्प्रिंग भी लगे होते हैं, एवं कुछ गद्दे हवा अथवा पानी से भी भरे जाते हैं।


title: नवाब ग़ाज़ीउद्दीन हैदर

text: ग़ाजी-उद्-दीन हैदन (१७६९- १९ अक्टूबर, १८२७) अवध का नवाब था। वह नवाब सआदत अली खान का तीसरा बेटा था और उसकी माँ का नाम मुशीरज़ादी था। वह ११ जुलाई १८१४ में अपने पिता की मृत्यु के बाद अवध का नवाब वज़ीर बना। १८१९ में अँग्रेज गवर्नर जनरल लॉर्ड हेस्टिंग्स से प्रभावित होकर उसने स्वयं को स्वतंत्र अवध का बादशाह घोषित कर दिया था। उसका देहांथ लखनऊ के फरहत बख्श महल में १८२७ में हुआ। उसे बाद उसका बेटा नासिरुद्दीन हैदर उसकी गद्दी पर बैठा।


title: नवाब ग़ाज़ीउद्दीन हैदर

text: नवाब गाजीउद्दीन हैदर के शासनकाल में बनवाई गई प्रसिद्ध इमारतों में छतर मंजिल आज भी अपने सौंदर्य के लिए प्रसिद्ध है।


title: किरण माहेश्वरी

text: किरण माहेश्वरी (29 अक्टूबर 1961-30 नवम्बर 2020) भारतीय जनता पार्टी से भारतीय राजनीतिज्ञ थीं। उन्होंने 14वीं लोकसभा में संसद सदस्य के रूप में सेवा की है। इससे पहले उन्होंने राजस्थान राज्य की उदयपुर लोक सभा क्षेत्र का प्रतिनिधित्व किया था। हालांकि, वह 15वें लोकसभा चुनाव में कांग्रेस के सचिन पायलट के खिलाफ अजमेर लोकसभा क्षेत्र से हार गई।


title: किरण माहेश्वरी

text: उन्होंने दिसंबर 2013 में राजसमंद विधानसभा सीट से विधानसभा चुनाव लड़ा और 30,000 से अधिक मतों के अंतर से जीत हासिल की। वह राजस्थान सरकार में उच्च शिक्षा मंत्री के पद पर रही।


title: किरण माहेश्वरी

text: वर्ष 2020 के अंत में कोविड -19 टेस्ट में पॉजिटिव पाए जाने के एक महीने बाद, 30 नवंबर को, हरियाणा के गुरुग्राम में मेदांता अस्पताल में 21 दिनों तक भर्ती रहने के बाद उनकी मृत्यु हो गई।


title: वस्तुनिष्ठावाद

text: वस्तुनिष्ठावाद, पॉजिटिविज्म (Positivism) का हिन्दीकरण है। फ्रांसीसी शब्द "पाजिटिफ्" से उद्भूत पॉजिटिविज्म "निश्चित", असंदिग्ध" एवं "दृढ़तापूर्वक कहे जाने" के अर्थ में प्रयुक्त होता है। यह अनुभवातीत तत्व वैज्ञानिक अटकलों तथा पूर्व धारणाओं का परित्याग कर अनुभवप्रदत्तों तक सीमित रह सभी अनुभववादी दर्शनों पर लागू होता है। कॉन्त (Comte) ने यह पद विचार तथा जीवन की उस प्रणाली के लिए चुना था जो ज्ञान को केवल यथार्थ भौतिक घटनाओं की खोजों तथा विधियों पर आधारित मानती है परंतु विभिन्न संदर्भों में प्रयुक्त होकर "वस्तुनिष्ठावाद" यथार्थ, निश्चित एवं शुद्ध के अतिरिक्त उपयोगी, सापेक्ष, नियमबद्ध तथा सहानुभूतिपूर्ण भी बन गया।


title: वस्तुनिष्ठावाद

text: यद्यपि व्यवस्थित ज्ञान की उपलब्धि में वैज्ञानिक विधियों का प्रयोग बाबीलोनिया, मिस्र तथा ग्रीस में प्राचीन काल में तथा कोपरनिकस, केपलर, गैलिलियो, बेकन और देकार्त द्वारा आधुनिक काल में भी हो चुका है, तथापि सामान्यतया "वस्तुनिष्ठावाद" कॉन्त के दर्शन के लिए ही प्रयुक्त होता है जो अतींद्रिय निरपेक्ष सत्ता के ज्ञान के समक्ष वैज्ञानिक ज्ञान की अधिक उपयोगिता स्वीकार करता है, क्योंकि वह प्राकृतिक शक्तियों को अधिकृत कर मानवोन्नति में योग देता है। कॉन्त के अनुसार वैज्ञानिक विधियों के अतिरिक्त वैज्ञानिक दृष्टिकोण अपनाना भी आवश्यक है जिससे भौतिक घटनाओं की भाँति ही जीवन के नैतिक एवं सामाजिक व्यापार भी व्यवस्थित तथा क्रमबद्ध किए जा सकें।


title: वस्तुनिष्ठावाद

text: ह्यूम की भाँति अतींद्रिय परिकल्पनाओं का परित्याग कर वस्तु निष्ठावाद संशयवादी अथवा अज्ञेयवादी निषेधात्मक दर्शन नहीं अपनाता वरन् निश्चित रूप से सिद्ध करता है कि संवेदनों के अतिरिक्त अनुभव में वैज्ञानिक नियम प्राप्त होते हैं जो प्रकृति की एकरूपता की अतींद्रिय परिकल्पना पर आधारित होने से केवल संभाव्य हैं परंतु अप्राप्त निरपेक्ष से उत्कृष्ट हैं।


title: वस्तुनिष्ठावाद

text: कॉन्त ने "वस्तुनिष्ठावादी दर्शन" में सांस्कृतिक विकास की तीन अवस्थाओं के मौलिक नियमों के द्वारा वस्तुनिष्ठावादी दर्शन के अर्थनिर्धारण का प्रयास किया है। धार्मिक, दार्शनिक तथा निश्चित जैसी तीन अवस्थाओं में से प्रथम अंतिम कारणों की खोज में ईश्वर पर पहुंचती है; दूसरी, अदृष्ट शक्तियों के चिंतन में प्रकृति पर टिकती है; तथा तृतीय निश्चित नियमों की खोज कर सामान्य नियम प्राप्त करती है। विभिन्न अवस्थाएँ मनुष्य जाति की शैशव, किशोर तथा प्रौढ़ अवस्थाओं की द्योतक हैं। मनुष्य मात्र का सांस्कृतिक विकास मानवीयकरण की प्रारंभिक प्रवृत्ति से प्रारंभ होकर दार्शनिक नियमों की प्रतिष्ठा के मध्य होकर वस्तुनिष्ठावादी स्तर पर पहुंचता है।


title: वस्तुनिष्ठावाद

text: परंपरागत दर्शनों की प्रतिक्रिया के रूप में वस्तुनिष्ठावाद का पर्याप्त प्रचार, विशेषकर, दक्षिण अमरीका में हुआ। संयुक्त राज्य में व्यवहारवाद, नव्य वस्तुवाद, आलोचनात्मक वस्तुवाद तथा जड़वाद के प्रचलन से वस्तुनिष्ठावाद का केवल एक विशेष रूप "तार्किक अनुभववाद" पनप सका जो कॉन्त का दृष्टिकोण अपनाए हुए है।


title: वस्तुनिष्ठावाद

text: तार्किक वस्तुनिष्ठावाद (logical positivism) ह्यूम के अनुभववाद, कॉन्त के वस्तुनिष्ठावाद तथा ह्वाइटहेड रसेल के तार्किक विश्लेषण का विचित्र सम्मिश्रण है। विज्ञानों को निरापद आधारप्रदान तथा अतींद्रिय तत्वविज्ञान की निरर्थकता के युगल उद्देश्यों की पूर्ति के हेतु वह भाषा के तार्किक विश्लेषण की विधि अपनाता है जिससे यह परंपरागत मनोवैज्ञानिक विश्लेषण का परित्याग कर देता है। सत्यापन की प्रक्रिया को ही किसी प्रस्तावना का अर्थ मानकर तार्किक वस्तुनिष्ठावादी परंपरागत दार्शनिक प्रश्नों को निरर्थक मानते हैं क्योंकि इस नवीन व्याख्या के अनुसार इंद्रियातीत विषयों से संबंधित होने के कारण वे कोई अर्थ नहीं रखते। उद्गमन को "कार्य करने का नियम" तथा वैज्ञानिक नियमों को "एकवचनीय प्रस्तावनाओं की योजनाएँ" मानकर तार्किक अनुभववादी विज्ञान का वह संगत चित्र प्रस्तुत करता है जिसके अनुसार तत्ववैज्ञानिक परिकल्पनाएँ पूर्णतया बहिष्कृत हैं।


title: वस्तुनिष्ठावाद

text: परंतु व्यक्ति के अनुभव पर आधारित विज्ञान में वस्तुगतता का सर्वथा अभाव ही होगा। इस वस्तुनिष्ठावाद में इस प्रकार निश्चित निरपेक्ष तथा वस्तुगत कुछ भी नहीं रह जाता। अनुभववाद तथा तार्किक बुद्धिवाद जैसी विरोधी प्रवृत्तियों का यह रचनात्मक संश्लेषण अर्थ के अर्थनिर्धारण में ही स्वयं अपने सिद्धांत को तिलांजलि दे देता है।


title: २७ दिसम्बर

text: २७ दिसंबर ग्रेगोरी कैलंडर के अनुसार वर्ष का ३६१वॉ (लीप वर्ष मे ३६२वॉ) दिन है। साल में अभी और ४ दिन बाकी है।


title: विजयपुर, गुना

text: विजयपुर (Vijaipur) भारत के मध्य प्रदेश राज्य के गुना ज़िले में स्थित एक नगर है। यहाँ नैश्नल फ़र्टिलाइज़र लिमिटेड द्वारा संचालित एक खाद की फ़ैक्ट्री है, जो भारत-भर की सबसे बड़ी खाद-फ़ैक्ट्रियों में से एक है।


title: ख़ज़र लोग

text: ख़ज़र () मध्यकालीन यूरेशिया की एक तुर्की जाति थी जिनका विशाल साम्राज्य आधुनिक रूस के यूरोपीय हिस्से, पश्चिमी कज़ाख़स्तान, पूर्वी युक्रेन, अज़रबेजान, उत्तरी कॉकस (चरकस्सिया, दाग़िस्तान), जोर्जिया, क्राइमिया और उत्तरपूर्वी तुर्की पर विस्तृत था। इनकी राजधानी वोल्गा नदी के किनारे बसा आतील शहर था। ख़ज़र लोगों की ख़ागानत सन् ४४८ से १०४८ तक चली। इसमें कई धर्मों के लोग और, तुर्की जातियों के अलावा, यूराली, स्लावी और अन्य जातियाँ भी रहती थीं। ख़ज़र ख़ागानत रेशम मार्ग पर एक महत्वपूर्ण पड़ाव था और दक्षिण-पश्चिमी एशिया को उत्तरी यूरोप से जोड़ने वाली एक मुख्य कड़ी थी।


title: ख़ज़र लोग

text: मध्यकाल में ख़ज़र शासन ने यहूदी धर्म को अपना लिया था, यद्यपि स्तेपी के अन्य तुर्की जातियों ने सुन्नी इस्लाम अपनाया था।


title: ख़ज़र लोग

text: बहुत से विद्वानों का मानना है कि 'ख़ज़र' शब्द तुर्की भाषाओँ के 'गेज़ेर' या 'ख़ेज़ेर' शब्द से आया है और इसका मतलब 'ख़ानाबदोश' या 'घुम्मकड़' होता है। 'ख़ज़र' शब्द में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।


title: फ़्रांस के प्रशासनिक विभाग

text: फ्रांस के प्रशासनिक विभाग फ़्रान्सीसी क्षेत्र के संस्थागत और क्षेत्रीय संगठन से संबंधित हैं। कई प्रशासनिक विभाग हैं, जिनका राजनीतिक (स्थानीय सरकार), चुनावी (जिलों), या प्रशासनिक (राज्य की विकेन्द्रीकृत सेवाएं) उद्देश्य हो सकते हैं।


title: फ़्रांस के प्रशासनिक विभाग

text: फ्रांस को 18 प्रशासनिक क्षेत्रों (फ्रेंच: क्षेत्र, [ʁeʒjɔ]) में बांटा गया है, जिसमें 13 महानगरीय क्षेत्र और 5 विदेशी क्षेत्र शामिल हैं। क्षेत्र की वर्तमान कानूनी अवधारणा 1982 में अपनाई गई थी, और 2016 में 27 क्षेत्रों को कम कर 18 कर दिया गया था।


title: साकार

text: "यह शब्द हिंदी में काफी प्रयुक्त होता है, यदि आप इसका सटीक अर्थ जानते है तो पृष्ठ को संपादित करने में संकोच ना करें (याद रखें - पृष्ठ को संपादित करने के लिये रजिस्टर करना आवश्यक नहीं है)। दिया गया प्रारूप सिर्फ दिशा निर्देशन के लिये हैं, आप इसमें अपने अनुसार फेर-बदल कर सकते हैं।"


title: यूसुफ़ज़ई

text: यूसुफ़ज़ई पश्तून लोग पठानों का एक क़बीला है। यह लोग आम तौर पर पाकिस्तान के सूबे ख़ैबर पख़्तूनख़्वा और अफ़्ग़ानिस्तान के पूर्वी इलाक़ों में आबाद हैं, लेकिन इसके अतिरिक्त यह लोग भारत के ऐतिहासिक क्षेत्र रोहिलखंड और दक्कन और अन्य जगह भी आबाद हैं।


title: गोंडवाना विश्वविद्यालय

text: गोंडवाना विश्वविद्यालय एक भारतीय सरकारी विश्वविद्यालय है। जो गडचिरोली, महाराष्ट्र, भारत में स्थित है।


title: बरारी प्रखण्ड (कटिहार)

text: कटिहार, बिहार का एक प्रखण्ड। इसके पंचायत की संख्या 238 है। बरारी, कटिहार अनुमंडल के अंर्तगत आती है और इसका प्रमंडल पूर्णिया है।


title: 1972 ग्रीष्मकालीन ओलम्पिक

text: 1972 ग्रीष्मकालीन ओलंपिक, जिसे आधिकारिक तौर पर XX ओलंपियाड के खेलों के नाम से जाना जाता है, 26 अगस्त से 11 सितंबर, 1972 तक म्यूनिख, पश्चिम जर्मनी में आयोजित अंतरराष्ट्रीय बहु-खेल आयोजन था।


title: 1972 ग्रीष्मकालीन ओलम्पिक

text: इस घटना की खेल प्रकृति काफी हद तक म्यूनिख नरसंहार द्वारा ढंके हुई थी जिसमें ग्यारह इजरायल एथलीट्स और कोच और एक पश्चिमी जर्मन पुलिस अधिकारी ब्लैक सितारे फिलिस्तीनी आतंकवादियों द्वारा मारे गए थे।


title: 1972 ग्रीष्मकालीन ओलम्पिक

text: 1972 के ग्रीष्मकालीन ओलंपिक, जर्मनी में आयोजित होने वाले दूसरे ग्रीष्मकालीन ओलंपिक थे, बर्लिन में 1936 के खेल के बाद, जो नाजी शासन के तहत हुआ था। कनेक्शन के प्रति सचेत, पश्चिम जर्मनी सरकार म्यूनिख ओलंपिक का अवसर लेने के लिए उत्सुक था कि वे नए, लोकतांत्रिक और आशावादी जर्मनी को दुनिया में पेश करें, जैसा कि खेलों के आधिकारिक आशय "डाय हेइट्रेन स्पिले"<ref name="DER SPIEGEL 35/1972"></ref>द्वारा दिखाया गया है या "हंसमुख खेलों"। गेम्स का लोगो दृश्य अवधारणा आयोग के डिजाइनर और निर्देशक ओटल एशर द्वारा एक नीला सौर लोगो ("तेज सूर्य") था। ओलंपिक शुभंकर, डेशंड "वाल्डी" पहला आधिकारिक तौर पर नामित ओलंपिक शुभंकर था। ओलंपिक फैनफेयर बर्ट कैम्फर्ट के एक साथी हर्बर्ट रेहबैन द्वारा लिखी गई थी


title: 1972 ग्रीष्मकालीन ओलम्पिक

text: ओलिंपिक पार्क (ओलंपियापार्क) फ्रीई ओटो की योजनाओं पर आधारित है और खेलों के बाद म्यूनिख की मील का पत्थर बन गया। आर्किटेक्ट गंटर बेनिस्टिक द्वारा तैयार की गई प्रतियोगिता साइटों में ओलंपिक तैराकी हॉल, ओलंपिक हॉल (ओलंपियालेल, एक बहुउद्देश्यीय सुविधा) और ओलंपिक स्टेडियम (ओलम्पियास्टेडियन) और पार्क के करीब एक ओलंपिक गांव शामिल था। स्टेडियम का डिजाइन क्रांतिकारी माना जाता था, पहली बार के लिए इस तरह के बड़े पैमाने पर इस्तेमाल धातु रस्सियों द्वारा स्थिर ऐक्रेलिक कांच के व्यापक छत के साथ।


title: 1972 ग्रीष्मकालीन ओलम्पिक

text: ग्यारह देशों ने म्यूनिख में अपना पहला ओलंपिक प्रदर्शन किया: अल्बानिया, दाहोमी (अब बेनिन), गैबॉन, उत्तर कोरिया, लेसोथो, मलावी, सऊदी अरब, सोमालिया, स्वाजीलैंड, टोगो, अपर वोल्टा (अब बुरकीना फासो)।


title: 1972 ग्रीष्मकालीन ओलम्पिक

text: राष्ट्रों के परेड जर्मन वर्णमाला के अनुसार आयोजित किया गया था, ग्रीस के बाद पहले देश के साथ मिस्र का था, जबकि पूर्वी जर्मनी को डीडीआर (ड्यूश डेमोक्रेटिस रिपब्लिक, जर्मन लोकतंत्रीय गणराज्य नहीं), सोवियत संघ के रूप में उड्सास्त्र और संयुक्त राज्य अमेरिका के रूप में जाना जाता था संयुक्त राज्य अमेरिका के साथ ही मेजबान देश के रूप में जर्मनी (जर्मनी)।


title: 1972 ग्रीष्मकालीन ओलम्पिक

text: रोड्सियन सरकार के खिलाफ अफ्रीकी देशों के विरोध के जवाब में उद्घाटन समारोह के चार दिन पहले अंतर्राष्ट्रीय ओलंपिक समिति ने 1972 ग्रीष्मकालीन खेलों में भाग लेने के लिए रोड्सिया के निमंत्रण को वापस ले लिया था। (रोडेसिया ने हालांकि, 1972 ग्रीष्मकालीन पैरालिम्पिक्स में प्रतिस्पर्धा की, थोड़ी पहले हीडलबर्ग में आयोजित किया।)


title: मार्क रफ़्लो

text: मार्क एलन रफ़्लो (जन्म २२ नवंबर १९६७) एक अमेरिकी अभिनेता, फिल्म निर्माता और सामाजिक कार्यकर्ता है। उन्होंने "सीबीएस समर प्लेहाउस" (१९८९) के एक एपिसोड से अपने करियर की शुरुआत की, जिसके बाद उन्होंने कुछ फिल्मों में मामूली भूमिकाएं निभाई। वह "दिस इस योर यूथ" (१९९६) के मूल कलाकारों का हिस्सा था, जिसके लिए उन्हें इंडेपेंडेंट स्पिरिट पुरस्कार के लिए नामांकित किया गया था। इसके बाद उन्होंने १३ गोइंग ऑन ३० (२००४), इटरनल सनशाइन ऑफ़ द स्पॉटलेस माइंड (२००४), जोडिएक (२००७), व्हट डसन्ट किल यू (२००८) में भूमिकाएं निभाई। २०१० में उन्होंने कॉमेडी-ड्रामा "द किड्स आर ऑल राइट" किया, जिसके लिए उन्हें एसएजी पुरस्कार, बीएएफटीए पुरस्कार, और सर्वश्रेष्ठ सहायक अभिनेता के अकादमी पुरस्कार के लिए नामांकित किया गया। वह एफबीआई स्पेशल एजंट डायलन रोड्स के रूप में मिस्ट्री फिल्म "नाउ यू मिस मी" और "नाउ यू मिस मी २" में भी दिखाई दिए।


title: मार्क रफ़्लो

text: मार्वल सिनेमैटिक यूनिवर्स के चरित्र हल्क का अभिनय करने के लिए रफ़्लो को अंतरराष्ट्रीय ख्याति प्राप्त हुई। २००८ में रिलीज़ हुई द इन्क्रेडिबल हल्क में यह भूमिका उनके मित्र एडवर्ड नॉर्टन ने निभाई थी। रफ़्लो ने द अवेंजर्स (२०१२) के साथ हल्क के रूप में शुरुआत की, और बाद में आयरन मैन ३ (२०१३), (२०१५), (२०१७) में इस भूमिका का निर्वहन किया। उन्होंने २०१४ के टेलीविजन नाटक फिल्म "द नॉर्मल हार्ट" अभिनय किया, जिसके वह सह-कार्यकारी निर्माता भी थे। इस फिल्म के लिए उन्हें उत्कृष्ट टेलीविजन मूवी के प्राइमटाइम एमी पुरस्कार के लिए नामांकित किया गया, और उन्होंने टीवी मूवी में सर्वश्रेष्ठ अभिनेता के स्क्रीन एक्टर्स गिल्ड अवार्ड को जीता। उसी वर्ष, उन्होंने फॉक्सकेचर में डेविड शुल्ज़ की भूमिका निभाई, जिसके लिए उन्हें गोल्डन ग्लोब समेत कई पुरस्कारों के लिए नामांकित किया गया, और सर्वश्रेष्ठ सहायक अभिनेता का अकादमी पुरस्कार दिया गया। २०१५ में उन्हें इनफिनिटेली पोलर बेयर के लिए सर्वश्रेष्ठ अभिनेता के गोल्डन ग्लोब पुरस्कार के लिए नामित किया गया, और नाटक स्पॉटलाइट में उनकी भूमिका के लिए बाफ्टा और अकादमी पुरस्कार नामांकन भी प्राप्त हुए।


title: अपॉर्च्युनिटी रोवर

text: अपॉर्च्युनिटी, जिसे MER-B (मंगल अन्वेषण रोवर - B) या MER-1, और उपनाम "ऑप्पी" के रूप में भी जाना जाता है, एक रोबोट रोवर है जो 2004 के शुरूआती दिनों से 2018 के अंत तक मंगल ग्रह पर सक्रिय था। 7 जुलाई 2003 को इसे नासा के मंगल अन्वेषण रोवर कार्यक्रम के भाग के रूप में लॉन्च किया गया और 25 जनवरी 2004 को मंगल पर उतरा। इसी के समानान्तर "स्पिरिट" (एमईआर-ए) नामक एक और रोवर को भी मंगल के दूसरी छोर पर "अपॉर्च्युनिटी" रोवर से तीन सप्ताह पहले उतारा गया था। कार्यक्रम की योजना के अनुसार इन रोवरों का कार्यकाल 90-सोल्स (पृथ्वी के दिनों में 92.5) की अवधि के लिए निर्धारित किया गया था; "स्पिरिट" 2009 में अटकने के पूर्व तक काम करता रहा और 2010 में उसका संचार अंतिम रूप से बंद हो गया, जबकि "अपॉर्च्युनिटी" सौर ऊर्जा का उपयोग करके बैटरी के निरंतर रिचार्जिंग की अपनी प्रणाली, और बिजली बचाने के लिए धूल के तूफान जैसी घटनाओं के दौरान हाइबरनेटिंग द्वारा अपनी शक्ति और प्रणाली को सुरक्षित रखते हुए उतरने के बाद 5111 सोल्स तक परिचालन में सक्षम रहा। इस तरह के सावधानीपूर्वक संचालन के कारण "अपॉर्च्युनिटी" 14 वर्ष, 46 दिन (पृथ्वी के समय अनुसार) तक परिचालन करता रहा जो इसके योजना-निर्धारित कार्यकाल से 55 गुना अधिक की अवधि थी। 10 जून 2018 को जब इसने आखिरी बार नासा से संपर्क किया था तब तक यह रोवर की दूरी तय कर चुका था।


title: अपॉर्च्युनिटी रोवर

text: "अपॉर्च्युनिटी" और "स्पिरिट" दोनों रोवर्स नासा के लंबी अवधि के मंगल अन्वेषण कार्यक्रम के तहत आने वाले मंगल अन्वेषण रोवर कार्यक्रम का हिस्सा थे। मंगल अन्वेषण कार्यक्रम के चार प्रमुख लक्ष्य थे: यह निर्धारित करना कि मंगल पर जीवन की संभावना मौजूद है या नहीं, मंगल पर जलवायु और उसके भूविज्ञान की विशेषण करना, और फिर मंगल के लिए एक संभावित मानव मिशन की तैयारी करना। "मार्स एक्सप्लोरेशन रोवर्स" को मंगल ग्रह की सतह की यात्रा करने और यह निर्धारित करने के लिए समय-समय पर भूगर्भिक विश्लेषण करना था कि क्या कभी मंगल ग्रह पर पानी मौजूद था और साथ ही साथ उपलब्ध खनिजों के प्रकारों की "मार्स रिकोनाइसिस ऑर्बिटर" द्वारा लिए गए आँकड़ों द्वारा पुष्टि करना था। "स्पिरिट" और "अपॉर्च्युनिटी" को एक महीने के अन्तराल में 10 जून, और 7 जुलाई 2003 को प्रक्षेपित किया गया और दोनों जनवरी 2004 तक मंगल सतह पर पहुँच गए थे। दोनों रोवर्स को 90 सोल्स (लगभग 92.5 पार्थिव दिन) के जीवनकाल के लिये बनाया गया था। हालाँकि, प्रत्येक ने इसकी तुलना में अधिक लंबे समय तक काम किया। "स्पिरिट" का अभियान अपने अपेक्षित जीवनकाल से 20 गुना अधिक समय तक चला और इसके अभियान को 25 मई 2011 को समाप्त घोषित कर दिया गया क्योंकि यह नरम मिट्टी में फँस गया था और बाहर निकलने में अपना सारा शक्ति भंडार समाप्त कर चुका था। "अपॉर्च्युनिटी" अपने 90 सोल्स के जीवनकाल की तुलना में 55 गुना अधिक लंबे समय तक चला जो लैंडिंग से लेकर मिशन के अंत तक 5498 दिनों तक काम करता रहा। रोवर की स्थिति पर साप्ताहिक अपडेट का एक संग्रह अपॉर्च्युनिटी अपडेट पुरालेख में पाया जा सकता है।


title: अपॉर्च्युनिटी रोवर

text: मंगल पर 2018 की ग्रहीय धूल भरी आँधी के कारण "अपॉर्च्युनिटी" से 10 जून को सम्पर्क समाप्त हो गया और 12 जून 2018 को यह हाइबरनेशन में चला गया। उम्मीद की जा रही थी कि मौसम साफ होने के बाद यह रीबूट हो जाएगा लेकिन ऐसा नहीं हुआ। इसके लिए सुझाव दिया गया कि या तो प्रणाली में कोई विफलता आ गई है या इसके सौर पैनलों पर धूल की परत चढ़ गई होगी। नासा ने हवा के एक तूफ़ान के गुज़र जाने के बाद रोवर के साथ फिर से संपर्क स्थापित करने की कोशिश की, क्योंकि उन्हें उम्मीद थी कि हो सकता है कि हवा ने सौर पैनलों को संभवतः साफ़ कर दिया हो। 13 फरवरी 2019 को नासा के अधिकारियों ने अंततः यह घोषित किया कि अगस्त 2018 के बाद से भेजे गए 1,000 से अधिक संकेतों का जवाब देने में नाकाम रहने के बाद "अपॉर्च्युनिटी" अभियान का कार्यकाल पूरा हो गया है।


title: अपॉर्च्युनिटी रोवर

text: "अपॉर्च्युनिटी" ने मिशन के प्राथमिक वैज्ञानिक लक्ष्यों के समर्थन में पर्याप्त साक्ष्य प्रदान किए हैं: मंगल ग्रह पर पानी की गतिविधि का सुराग रखने वाली चट्टानों और मिट्टी की एक विस्तृत श्रृंखला की खोज करना और उनकी देखभाल करना। पानी की जाँच के अलावा, "अपॉर्च्युनिटी" ने खगोलीय अवलोकन भी किये हैं और वायुमंडलीय आंकड़ों का भी संग्रह किया है।


title: अपॉर्च्युनिटी रोवर

text: रोवर अपने अलग-अलग कैमरों के साथ तस्वीरें ले सकता था, लेकिन केवल पैनकैम कैमरा में अलग-अलग रंग फिल्टर के साथ एक दृश्य को चित्रित करने की क्षमता थी। पैनोरमा के दृश्य आमतौर पर पैनकैम छवियों से निर्मित होते हैं। 3 फरवरी 2018 तक "अपॉर्च्युनिटी" ने कुल 2,24,642 चित्र पृथ्वी तक भेजे।


title: खिलचीपुर

text: यह नगर खींची राजाओ ने बसाया था। स्थानीय राजघराने के श्री खींची वर्तमान में मध्य्प्रदेश सरकार में ऊर्जामंत्री हैं।


title: कुँवारा बाप (1974 फ़िल्म)

text: फिल्म की शुरूआत में राधा (भारती विष्णुवर्धन) गैरजिम्मेदार व्यक्ति अमर (विनोद मेहरा) की परित्यक्त पत्नी के रूप में आती है जो अमर के बच्चे की माँ बन चुकी है।


title: उत्तर बटन द्वीप राष्ट्रीय उद्यान

text: उत्तर बटन द्वीप राष्ट्रीय उद्यान (North Button Island National Park) भारत के अंडमान और निकोबार द्वीप समूह केन्द्र शासित प्रदेश के छोटे अण्डमान द्वीप के पास उत्तर बटन द्वीप पर स्थित एक राष्ट्रीय उद्यान है। इसका कुल क्षेत्रफल 0.44 वर्ग कि॰मी॰ है।


title: उमदत उल-उमरा

text: गुलाम हुसैन अली खान (8 जनवरी 1748 - 15 जुलाई 1801) उर्फ गुलाम हुसैन या उमदत उल-उमरा, 1795 से 1801 तक मुगल साम्राज्य में कर्नाटक राज्य के नवाब थे।


title: उमदत उल-उमरा

text: उनका वास्तव में उनके दादा, अनवरुद्दीन खान, "अब्दुल वाली" के रूप में नामित किया गया था। लेकिन बाद में उन्हें मुगल सम्राट शाह आलम द्वितीय के दरबार के नाम पर "उमदत उल-उमरा" के रूप में नामित किया गया।


title: उमदत उल-उमरा

text: उन्हें 12 अगस्त 1765 को रॉबर्ट क्लाइव के मध्यस्थता के माध्यम से नाथथरनगर (1759-1760), और सुराह ऑफ आर्कोट (1760) के नाइब सुबाह और सम्राट शाह आलम द्वितीय द्वारा उमदत उल-उमर के खिताब में नियुक्त किया गया था।


title: उमदत उल-उमरा

text: उम्दात उल-उमर 1795 से 1801 तक शासन करते थे। अपने शासनकाल के दौरान, ब्रिटिश ईस्ट इंडिया कंपनी ने भूमि के टुकड़े उपहार के रूप में मांगे।


title: उमदत उल-उमरा

text: ब्रिटिश ईस्ट इंडिया कंपनी के कई सदस्यों का मानना था कि कर्नाटक के नवाब के रूप में उमदात उल-उमर ने गुप्त रूप से चौथे एंग्लो-मैसूर युद्ध के दौरान टीपू सुल्तान को सहायता प्रदान की थी। 1799 में टीपू सुल्तान के पतन पर, अंग्रेजों ने तुरंत नवाब को टीपू सुल्तान के साथ सहयोग करने का आरोप लगाया और आसानी से राज्य के पूरे प्रशासन को क्षतिपूर्ति के रूप में मांग की।


title: उमदत उल-उमरा

text: उम्दात उल-उमर ने ब्रिटिश ईस्ट इंडिया कंपनी की मांगों का जोरदार विरोध किया। उमदात उल-उमर, हालांकि, जल्द ही बाद में, कंपनी द्वारा उद्धृत की मृत्यु हो गई। उम्दात उल-उमर के डोमेन का ब्रिटिश अधिग्रहण उनके भतीजे और उत्तराधिकारी अज़ीम-उद-दौला के शासनकाल के दौरान हुआ था। जैसे ही अजीम-उद-दौला सिंहासन पर चढ़ गए, 31 जुलाई 1801 को उन्हें कर्नाटक के नागरिक और नगरपालिका प्रशासन को ब्रिटिश ईस्ट इंडिया कंपनी को सौंपने वाली कर्नाटक संधि पर हस्ताक्षर करने के लिए मजबूर किया गया। इस दस्तावेज ने प्रदान किया कि अजीम-उद-दौला ने अपनी सभी भूमियों को ब्रिटिश शासन में शामिल किया, जिसमें पालेगारों के क्षेत्र भी शामिल थे।


title: तान्या मानिकतला

text: तान्या मानिकतला (जन्म 1997 or 1998) एक भारतीय अभिनेत्री है। तान्या ने विक्रम सेठ के अंग्रेजी उपन्यास 'ए सूटेबल बॉय' पर आधारित बीबीसी टेलिविज़न की लघुशृंखला कोई अच्छा सा लड़का में अभिनय किया है। तान्या ने एमएक्स प्लेयर की ऑनलाइन शृंखला 'फ्लेम्स' में भी 'इशिता' की भूमिका निभाई है।


title: तान्या मानिकतला

text: तान्या ने अपनी स्कूली शिक्षा सेंट फ़्रांसिस दे सालेस, जनकपुरी दिल्ली से ग्रहण की है। दिल्ली के शिवाजी कॉलेज में पढ़ते समय उन्हें अभिनय का शौक हुआ, जहाँ से उन्होने 2018 में अंग्रेजी साहित्य में अपनी उपाधि प्राप्त की है। वो एक विज्ञापन कंपनी में बतौर कॉपीराइटर के काम कर रही थीं जब उन्हें उनके किसी दोस्त ने एक नयी शृंखला के लिए ऑडीशन देने के लिए कहा, और उन्हें इसका बिल्कुल भी भान नहीं था कि वो शृंखला 'कोई अच्छा सा लड़का' थी। यह उनके कैरियर की दूसरी भूमिका है।


title: राष्ट्रीय प्रौद्योगिकी संस्थान, त्रिची

text: नेशनल इंस्टिट्यूट ऑफ टेक्नोलॉजी, तिरुचिरापल्ली (एनआईटीटी), जो पहले रीजनल इंजीनियरिंग कॉलेज, तिरुचिरापल्ली था, भारत के तिरुचिरापल्ली शहर में स्थित एक सार्वजनिक इंजीनियरिंग और प्रौद्योगिकी विश्वविद्यालय है। इस संस्थान की स्थापना 1964 में देश की तकनीकी जनशक्ति की बढ़ती जरूरतों को पूरा करने के लिए की गयी थी। आज यह भारत के 18 राष्ट्रीय प्रौद्योगिकी संस्थानों में से एक है और इसे 'राष्ट्रीय महत्व के संस्थान' के रूप में मान्यता दी जाती है। संस्थान में लगभग 3,400 छात्र विभिन्न पूर्वस्नातक और स्नातकोत्तर कार्यक्रमों में नामांकित हैं। एनआईटीटी को नियमित रूप से देश के शीर्ष 15 इंजीनियरिंग कॉलेजों में स्थान दिया जाता रहा है।


title: राष्ट्रीय प्रौद्योगिकी संस्थान, त्रिची

text: यह संस्थान तिरुचिरापल्ली के बाहरी इलाके में एक परिसर पर स्थित है। अधिकांश छात्र परिसर के आवासीय छात्रावासों में रहते हैं। यहाँ 35 से अधिक ऐसे छात्र समूह हैं जो विभिन्न गतिविधियों और रुचियों को पूरा करने में जुटे हुए हैं। संस्थान वार्षिक सांस्कृतिक और तकनीकी समारोहों का भी आयोजन करता है जो देश और विदेश के प्रतिभागियों को आकर्षित करता है।


title: राष्ट्रीय प्रौद्योगिकी संस्थान, त्रिची

text: संस्थान में १३ विभाग हैं और यह सिविल इंजीनियरिंग, कम्प्यूटर विज्ञान इंजीनियरिंग, विद्युत और इलैक्ट्रॉनिक्स इंजीनियरिंग, मैकेनिकल इंजीनियरिंग, इलैक्ट्रॉनिक्स और संचार इंजीनियरिंग, धातुकर्मीय उत्पादन इंजीनियरिंग, रसायन इंजीनियरिंग, इंस्ट्रूमैन्टेशन और कंट्रोल इंजीनियरिंग, विषयों में चार वर्षीय अवर स्नातक पाठयक्रमों और बी.आर्क. में पांच वर्षीय पाठयक्रम का संचालन करता है। इस संस्थान को एआईसीटीई गुणवत्ता सुधार स्कीम के तहत विभिन्न स्नातकोत्तर पाठयक्रमों और डाक्टोरल पाठयक्रमों के लिए अन्य शैक्षिक संस्थानों से शिक्षकों को प्रवेश देने के लिए भी मान्यता दी गई है।


title: राष्ट्रीय प्रौद्योगिकी संस्थान, त्रिची

text: तिरुचिरापल्ली में रीजनल इंजीनियरिंग कॉलेज की स्थापना 1964 में भारत सरकार और तमिलनाडु की सरकार के बीच एक सहकारिता उद्यम के रूप में की गयी थी। इसका मकसद देश की तकनीकी जनशक्ति की जरूरतों को पूरा करना था। तेजी से विकास से लक्ष्य को हासिल करने के लिए कॉलेज को वित्तीय और प्रशासनिक मामलों में स्वायत्तता प्रदान की गयी थी। 2003 में इस संस्थान को यूजीसी/एआईसीटीई की मंजूरी के साथ डीम्ड विश्वविद्यालय का दर्जा दिया गया और इसका नाम बदलकर नेशनल इंस्टिट्यूट ऑफ टेक्नोलॉजी कर दिया गया। संस्थान के मौजूदा अध्यक्ष अशोक लेलैंड लिमिटेड के श्री आर. सेशासाई हैं जिन्हें इस जिम्मेदारी के लिए 2005 में चुना गया था। डॉ॰ एम. चिदंबरम 2005 से ही संस्थान के निदेशक बने हुए हैं। यह संस्थान मौजूदा समय में विश्व बैंक द्वारा वित्त पोषित तकनीकी शिक्षा गुणवत्ता सुधार कार्यक्रम (टेक्निकल एजुकेशन क्वालिटी इम्प्रूवमेंट प्रोग्राम) (टीईक्यूआईपी) के जरिये तीव्र विकास के दौर से गुजर रहा है।


title: राष्ट्रीय प्रौद्योगिकी संस्थान, त्रिची

text: एनआईटीटी इंजीनियरिंग, विज्ञान, वास्तुकला और प्रबंधन के क्षेत्र में फैले कई विषयों में पूर्वस्नातक और स्नातकोत्तर कार्यक्रमों की पेशकश करता है। संस्थान में 16 विभागों के साथ लगभग 250 प्राध्यापक और 3,400 से अधिक छात्र नामांकित हैं। वर्ष 2008 तक बी.टेक. कार्यक्रम के लिए वार्षिक नामांकन 530 था जहां छात्र-प्राध्यापक का अनुपात 14:1 था।


title: राष्ट्रीय प्रौद्योगिकी संस्थान, त्रिची

text: संस्थान में अनुसंधान कार्य काउंसिल ऑफ साइंटिफिक एंड इंडस्ट्रियल रिसर्च (सीएसआईआर), डिफेन्स रिसर्च एंड डेवलपमेंट ऑर्गेनाइजेशन (डीआरडीओ) और डिपार्टमेंट ऑफ साइंस एंड टेक्नोलॉजी (डीएसटी) सहित प्रमुख सरकारी एजेंसियों द्वारा प्रायोजित किये जाते हैं; 2006-2007 में इन एजेंसियों द्वारा प्राप्त अनुसंधान संबंधी अनुदान की राशि एक करोड़ भारतीय रुपयों ( 1,00,00,000; लगभग 200,000 अमेरिकी डॉलर (US$)) से ज्यादा हो गयी थी।


title: राष्ट्रीय प्रौद्योगिकी संस्थान, त्रिची

text: संस्थान का प्रशिक्षण एवं नियोजन विभाग कंपनियों के लिए छात्रों की नियुक्ति के क्रम में संस्थान के परिसर में साक्षात्कारों का आयोजन करता है; परिसर में आने वाली कंपनियों में गोल्डमैन सैक्स, मारुति सुजुकी, माइक्रोसॉफ्ट और शलम्बर्गर जैसी अपने क्षेत्र की अग्रणी कम्पनियां शामिल होती हैं। 2006-07 में साक्षात्कार के लिए पंजीकृत छात्रों में से 99% पूर्वस्नातकों और 95% स्नातकों को नौकरियों की पेशकश की गयी थी। 2008-09 में ये आंकड़े क्रमशः 90% और 75% थे।


title: राष्ट्रीय प्रौद्योगिकी संस्थान, त्रिची

text: संस्थान नौ इंजीनियरिंग विषयों में बी.टेक. की डिग्री के साथ-साथ अपने वास्तुकला (आर्किटेक्चर) कार्यक्रम के जरिये बी आर्क. की डिग्री प्रदान करता है। इन कार्यक्रमों में प्रवेश अखिल भारतीय इंजीनियरिंग प्रवेश परीक्षा (एआईईईई) के माध्यम से दिया जाता है। एनआईटीटी भारत के सर्वोच्च न्यायालय द्वारा घोषित आरक्षण नीति का अनुसरण करता है जिसके अनुसार 27% सीटें अन्य पिछड़ा वर्ग (ओबीसी) के लिए, 15% अनुसूचित जातियों (एससी) के लिए और 7.5% अनुसूचित जनजातियों के लिए आरक्षित हैं। संस्थान भारत सरकार द्वारा प्रदान की जानेवाली छात्रवृत्ति के जरिये विदेशी नागरिकों को और डायरेक्ट एडमिशन फॉर स्टूडेंट्स एब्रोड (डीएएसए) नामक एक स्वतंत्र योजना के जरिये प्रवासी भारतीयों को भी अपने यहाँ दाखिला देता है।


title: राष्ट्रीय प्रौद्योगिकी संस्थान, त्रिची

text: बी.टेक. कार्यक्रम एक चार-वर्षीय कार्यक्रम है जबकि बी.आर्क. कार्यक्रम की अवधि पांच वर्ष है। बी.टेक. कार्यक्रम का प्रथम वर्ष सभी विषयों के लिए एक समान होता है जिसके दौरान छात्रों को इंजीनियरिंग, गणित और प्रोफेशनल कम्युनिकेशन में बुनियादी पाठ्यक्रम लेना आवश्यक होता है।


title: राष्ट्रीय प्रौद्योगिकी संस्थान, त्रिची

text: संस्थान 23 विषयों में स्नातक कार्यक्रम प्रदान करता है, जिसमें विज्ञान और इंजीनियरिंग में 21 कार्यक्रम शामिल हैं जिनमें क्रमशः एम.एससी. या एम.टेक. डिग्री के साथ-साथ एक कार्यक्रम कंप्यूटर एप्लिकेशन (एमसीए) और प्रबंधन (एमबीए) का कराया जाता है। डॉक्टरेट कार्यक्रमों की पेशकश सभी विषयों में की जाती है।


title: राष्ट्रीय प्रौद्योगिकी संस्थान, त्रिची

text: स्नातक प्रवेश एम.टेक. और एम.एससी. कार्यक्रमों के लिए ग्रेजुएट एप्टिट्यूड टेस्ट इन इंजीनियरिंग (गेट) (जीएटीई) के जरिये और एम सी ए कार्यक्रम के लिए एनआईएमसीईटी (निमसेट) के जरिये दिए जाते हैं।


title: राष्ट्रीय प्रौद्योगिकी संस्थान, त्रिची

text: 2010 में इंडिया टुडे और नेल्सन कंपनी द्वारा किये गए एक सर्वेक्षण में एनआईटीटी को भारत के 12वें सर्वश्रेष्ठ इंजीनियरिंग कॉलेज का दर्जा दिया गया था। इसी तरह का एक अध्ययन 2009 में एजुकेशन टाइम्स और जीएफके (GfK) द्वारा किया गया जिसमें इस संस्थान को छठा स्थान दिया गया जबकि उसी वर्ष आउटलुक इंडिया ने इसे 15वां स्थान दिया.


title: राष्ट्रीय प्रौद्योगिकी संस्थान, त्रिची

text: एनआईटीटी परिसर तिरुचिरापल्ली के बाहरी इलाके में थुवाकुड़ी के पास स्थित है। यह परिसर में फैला हुआ है और यह भारत में सबसे बड़ा परिसर है। मुख्य प्रवेश द्वार परिसर के दक्षिणी छोर पर राष्ट्रीय राजमार्ग 67 के सामने स्थित है।


title: राष्ट्रीय प्रौद्योगिकी संस्थान, त्रिची

text: प्रशासनिक भवन (जो एड-ब्लॉक के रूप में लोकप्रिय है) अपने प्रतिष्ठित क्लॉक टावर के साथ संस्थान के विशेष आकर्षणों (लैंडमार्क्स) में से एक है। इसी इमारत में प्रशासनिक कार्यालय और निदेशक एवं डीन के कार्यालय भी स्थित हैं। इमारत के पश्चिमी एवं पूर्वी क्षेत्रों में क्रमशः भौतिकी एवं रसायन शास्त्र के विभाग बने हुए हैं।


title: राष्ट्रीय प्रौद्योगिकी संस्थान, त्रिची

text: संस्थान की शैक्षणिक सुविधाएं परिसर के दक्षिणी हिस्से में स्थित हैं; इनमें विभागों के भवन, प्रयोगशालाएं, व्याख्यान कक्ष, कंप्यूटर सेंटर और केन्द्रीय पुस्तकालय शामिल हैं। केन्द्रीय पुस्तकालय के अतिरिक्त प्रत्येक विभाग का अपना एक अलग पुस्तकालय है जिनमें प्रिंट एवं इलेक्ट्रॉनिक स्वरूप में पुस्तकों, पत्रिकाओं और जर्नल्स सहित एक लाख (100,000) से अधिक संसाधन मौजूद हैं।


title: राष्ट्रीय प्रौद्योगिकी संस्थान, त्रिची

text: ऑक्टागौन संस्थान का प्रमुख कंप्यूटर केंद्र है जिसमें छात्रों के इस्तेमाल के लिए आठ कंप्यूटर लैब, प्रिंटिंग सुविधाएं और विभिन्न प्रकार के इंजीनियरिंग सॉफ्टवेयर मौजूद हैं। ऑक्टागौन, पूरे परिसर को लैन (एलएएन) के माध्यम से जोड़ने के लिए एक केंद्रीय हब के रूप में भी कार्य करता है। 1990 में खोली गयी मूल व्यवस्था को 2006 में दूसरी इमारत में विस्तारित किया गया था; छात्रों के नामांकन के मद्देनजर इस व्यवस्था को आगे और भी विस्तार दिए जाने की योजनाएं हैं।


title: राष्ट्रीय प्रौद्योगिकी संस्थान, त्रिची

text: संस्थान की ज्यादातर एथलेटिक सुविधाएं स्पोर्ट्स सेंटर के आसपास स्थित हैं। सेंटर के अंदर ही इनडोर बैडमिंटन कोर्ट और एक फिटनेस सेंटर शामिल है। भवन से सटे एक स्विमिंग पूल और एक आउटडोर स्टेडियम ट्रैक के साथ शामिल है जिसे एक क्रिकेट के मैदान के रूप में भी इस्तेमाल किया जाता है। परिसर में मौजूद अन्य सुविधाओं में एक बास्केटबॉल कोर्ट और आवासीय छात्रावासों में इनडोर टेबल टेनिस के टेबल शामिल हैं।


title: राष्ट्रीय प्रौद्योगिकी संस्थान, त्रिची

text: छात्रों, प्राध्यापकों और संस्थान के कर्मचारियों के लिए आवासीय सुविधाएं परिसर के अंदर प्रदान की जाती हैं। परिसर के अंदर ज्यादातर छात्र आवासीय छात्रावासों में रहते हैं। यहाँ कुल मिलाकर 17 छात्रावास (लड़कों के लिए 16 और लड़कियों के लिए एक) हैं जिनमें लगभग 3,500 रहते हैं। लड़कियों के छात्रावास के अपवाद के साथ अन्य सभी छात्रावास परिसर के उत्तरी दिशा में स्थित हैं। भोजन हॉस्टल के आसपास स्थित नौ भोजनालयों द्वारा वितरित किया जाता है। इसके अतिरिक्त परिसर में दो कैफेटेरिया भी हैं जहां भोजन खरीदकर खाने के लिए उपलब्ध हैं।


title: राष्ट्रीय प्रौद्योगिकी संस्थान, त्रिची

text: परिसर में स्थित अन्य सुविधाओं में एक गेस्ट हाउस, एक अस्पताल और दवाखाना (फार्मेसी), एक डाक घर, एक बैंक एवं एटीएम (स्टेट बैंक ऑफ इंडिया) और दो सुपरमार्केट शामिल हैं।


title: राष्ट्रीय प्रौद्योगिकी संस्थान, त्रिची

text: एनआईटीटी के पूर्व-छात्रों ने इंजीनियरिंग के क्षेत्र में अनेक योगदान दिया है; संस्थान के स्नातक टाटा कंसल्टेंसी सर्विसेज, कॉग्निजेंट टेक्नॉलजी सॉल्यूशंस और


title: राष्ट्रीय प्रौद्योगिकी संस्थान, त्रिची

text: रिलायंस इंडस्ट्रीज जैसी कंपनियों में भी वरिष्ठ आधिकारिक पदों पर कार्यरत हैं (या पहले कार्यरत रहे हैं). वर्ष 2007 के बाद से इस संस्थान ने अपने उल्लेखनीय एवं बेहतरीन पूर्व छात्रों को विशिष्ट एलुमनाई पुरस्कारों से सम्मानित किया है।


title: राष्ट्रीय प्रौद्योगिकी संस्थान, त्रिची

text: एनआईटीटी के पास सांस्कृतिक, सामाजिक और व्यावसायिक समूहों, छात्र प्रकाशनों और मनोरंजन समूहों सहित विभिन्न प्रकार की रुचियों में फैले 35 से अधिक छात्र समूह मौजूद हैं। पूर्वस्नातक के छात्रों को अपने पहले वर्ष में तीन राष्ट्रीय कार्यक्रमों में से किसी एक में भाग लेना आवश्यक होता है: नेशनल कैडेट कोर (एनसीसी), नेशनल स्पोर्ट्स ऑर्गेनाइजेशन (एनएसओ) या नेशनल सर्विस स्कीम (एनएसएस).


title: राष्ट्रीय प्रौद्योगिकी संस्थान, त्रिची

text: एनआईटीटी के अभिनय कला समूह, जिनमें डांस ट्रूप, म्यूजिक ट्रूप और थेस्पियंस सोसायटी शामिल हैं, ये संस्थान के अंदर और बाहर दोनों जगह जाने-माने समूहों में शामिल रहे हैं। ये समूह अक्सर संस्थान के आयोजनों में अपनी कला का प्रदर्शन करते हैं और इन्होंने देश भर की प्रतियोगिताओं में कई पुरस्कार भी जीते हैं। नृत्य मंडली (डांस ट्रूप) को अपने अभिनय में सार्थक विषयों के साथ जीवंत रंगों के समावेश के लिए विशेष रूप से जाना जाता है।


title: राष्ट्रीय प्रौद्योगिकी संस्थान, त्रिची

text: कॉलेज का कर्नाटक संगीत समूह, अमृतावर्षिणी संस्थान में अक्सर शास्त्रीय संगीत समारोहों का आयोजन करता है। वर्ष 2007 में इस समूह ने महान कर्नाटक संगीतकार त्यागराज के सम्मान में त्यागराज आराधना का आयोजन किया था।


title: राष्ट्रीय प्रौद्योगिकी संस्थान, त्रिची

text: संस्थान के तीन आधिकारिक समारोहों - फेस्टेम्बर, नीटफेस्ट (एनआईटीटीएफईएसटी) और प्रज्ञान - का आयोजन स्वयं छात्रों द्वारा किया जाता है। इसके अलावा हर साल कई सबसे बड़े और बहु-प्रतीक्षित कार्यक्रमों का भी आयोजन किया जाता है।


title: राष्ट्रीय प्रौद्योगिकी संस्थान, त्रिची

text: फेस्टेम्बर संस्थान का राष्ट्रीय स्तर का वार्षिक सांस्कृतिक समारोह है। 1975 के बाद से हर साल सितंबर महीने के दौरान आयोजित किये जाने वाले इस समारोह में संगीत, नृत्य और साहित्यिक प्रतिस्पर्धाएं शामिल होती हैं जिनमें देश भर के कॉलेजों से हजारों प्रतिभागी ट्रॉफी प्राप्त करने की होड़ में हिस्सा लेते हैं। इस समारोह में कार्तिक, कादरी गोपालनाथ और शिवमणि सहित सुप्रतिष्ठित भारतीय संगीतकारों ने भी प्रदर्शन किया है। नीटफेस्ट (एनआईटीटीएफईएसटी) फेस्टेम्बर का इंट्रा-कॉलेज संस्करण है जिसमें कई एक जैसे आयोजन होते हैं लेकिन इसमें प्रतिस्पर्धा संस्थान के विभागों के बीच होती है।


title: राष्ट्रीय प्रौद्योगिकी संस्थान, त्रिची

text: प्रज्ञान संस्थान का वार्षिक विज्ञान और प्रौद्योगिकी समारोह है जो आम तौर पर जनवरी या फरवरी के महीने में आयोजित होता है। इस समारोह में प्रोग्रामिंग, प्रबंधन, रोबोटिक्स और इंजीनियरिंग के अन्य क्षेत्रों की प्रतिस्पर्धाओं की एक श्रृंखला का आयोजन किया जाता है। ये प्रतियोगिताएं - जिनमें से कुछ ऑनलाइन आयोजित की जाती हैं - पूरे भारत और अन्य देशों से भी प्रतिभागियों को आकर्षित करती हैं। प्रज्ञान समारोह में एडोबे एवं सन माइक्रोसिस्टम्स की कार्यशालाओं के साथ-साथ विकिपीडिया के सह संस्थापक जिमी वेल्स, नोबेल पुरस्कार-विजेता भौतिक विज्ञानी जॉन सी. माथर और भाषाविद् नोम चोमस्की सहित कई अतिथि व्याख्याताओं के कार्यक्रम भी आयोजित किये जा चुके हैं।


title: सज्जन कीर्ति

text: सज्जन कीर्ति राजस्थानी भाषा में प्रकाशित होनी वाली पहली मासिक पत्रिका है। इसकी स्थापना मोहम्मद ज़हीर और धर्मेन्द्र सिंह गहलोट ने 2012 में की। इसपत्रिका का प्रकाशन उदयपुर से शुरू हुआ।